
UTRENIA (cu Canoanele de rugăciune) şi
SFÂNTA LITURGHIE a Sfântului Ioan Gură de Aur
din 5 august 2026, miercuri dimineața: Înainte-prăznuirea
Schimbării la Faţă a Domnului; †) Sfântul Cuvios Ioan Iacob de
la Neamţ; Sfântul Mucenic Evsignie; Sfânta Nona, mama
Sfântului Ierarh Grigorie Teologul; Sfântul Ierarh Fabian,
episcopul Romei
* după Mineiul pe luna august, ediţia 2022
PREOTUL: Binecuvântat este Dumnezeul nostru, totdeauna, acum și pururea și în vecii vecilor!
STRANA: Amin! Slavă Ție, Dumnezeul nostru, slavă Ție!


Împărate ceresc, Mângâieto​rule, Duhul adevărului, Care pretutindeni ești și toate le ​plinești, Vistierul bunătăților și Dătătorule de viață, vino și Te sălășluiește întru noi, și ne curățește pe noi de toată întinăciunea și mântuiește, Bunule, sufletele noastre!


Sfinte Dumnezeule, Sfinte tare, Sfinte fără de moarte, miluiește-ne pe noi! (de trei ori, închinându-ne de fiecare dată)
Slavă Tatălui și Fiului și Sfântului Duh!

Şi acum și pururea și în vecii vecilor. Amin!


Preasfântă Treime, miluiește-ne pe noi! Doam​ne, curățește păcatele noastre! Stăpâne, iartă fărădelegile noastre! Sfinte, cercetează și vin​decă neputințele noas​tre, pentru numele Tău!


Doamne, miluiește! (de trei ori)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Tatăl nostru, Care eşti în ceruri, sfinţească-se numele Tău! Vie Împărăţia Ta! Facă-se voia Ta, precum în cer, aşa şi pe pământ! Pâinea noastră cea spre ființă dă-ne-o nouă astăzi, şi ne iartă nouă greşelile noastre, precum şi noi iertăm greşiţilor noştri, şi nu ne duce pe noi în ispită, ci ne izbăveşte de cel viclean!

PREOTUL: Că a Ta este Împărăţia şi puterea şi slava, a Tatălui şi a Fiului şi a Sfântului Duh, acum şi pururea şi în vecii vecilor.

STRANA: Amin! Doamne, miluiește! (de 12 ori)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Veniţi să ne închinăm Împăratului nostru Dumnezeu!


Veniţi să ne închinăm şi să cădem la Hristos, Împăratul nostru Dumnezeu!


Veniţi să ne închinăm şi să cădem la Însuşi Hristos, Împăratul şi Dumnezeul nostru! (închinându-ne de fiecare dată)
și se citesc cei doi psalmi

Psalmul 19

1. Auză-te Domnul în ziua necazului și să te apere numele Dumnezeului lui Iacob!


2. Trimită ție ajutor din locașul Său cel sfânt și din Sion să te sprijine pe tine!


3. Pomenească toată jertfa ta și arderea de tot a ta bineplăcută să-I fie!


4. Dea ție Domnul după inima ta și tot sfatul tău să-l plinească!


5. Bucura-ne-vom de mântuirea ta și întru numele Dumnezeului nostru ne vom mări. Plinească Domnul toate cererile tale!


6. Acum am cunoscut că a mântuit Domnul pe unsul Său, cu puterea dreptei Sale.


7. Îl va auzi pe dânsul din cerul cel sfânt al Lui.


8. Unii se laudă cu căruțele lor, alții cu caii lor, iar noi ne lăudăm cu numele Domnului Dumnezeului nostru.


9. Aceștia s-au împiedicat și au căzut, iar noi ne-am ridicat și ne-am îndreptat.


10. Doamne, mântuiește pe împăratul și ne auzi pe noi, în orice zi Te vom chema!

Psalmul 20

1. Doamne, întru puterea Ta se va veseli împăratul și întru mântuirea Ta se va bucura foarte.


2. După dorirea inimii lui i-ai dat lui și de voia buzelor lui nu l-ai lipsit pe el.


3. Că l-ai întâmpinat pe el cu binecuvântările bunătății, pus-ai pe capul lui cunună de piatră scumpă.


4. Viață a cerut de la Tine și i-ai dat lui lungime de zile în veacul veacului.


5. Mare este slava lui întru mântuirea Ta, slavă și mare cuviință vei pune peste el.


6. Că îi vei da lui binecuvântare în veacul veacului, îl vei veseli pe dânsul întru bucurie cu fața Ta.


7. Că împăratul nădăjduiește în Domnul și întru mila Celui Preaînalt nu se va clinti.


8. Află-se mâna Ta peste toți vrăjmașii Tăi, dreapta Ta să afle pe toți cei ce Te urăsc pe Tine!


9. Îi vei pune pe ei ca un cuptor de foc în vremea arătării Tale;


10. Domnul întru mânia Sa îi va tulbura pe ei şi-i va mânca pe ei focul.


11. Rodul lor de pe pământ îl vei pierde și sămânța lor dintre fiii oamenilor.


12. Că au gândit rele împotriva Ta, au cugetat sfaturi care nu vor putea să stea.


13. Că îi vei pune pe ei pe fugă și cu arcul Tău vei ținti capul lor.


14. Înalţă-Te, Doamne, întru tăria Ta, cânta-vom și vom lăuda puterile Tale!
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!


Sfinte Dumnezeule, Sfinte tare, Sfinte fără de moarte, miluieşte-ne pe noi! (de trei ori, închinându-ne de fiecare dată)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Preasfântă Treime, miluieşte-ne pe noi! Doam​ne, curățește păcatele noastre! Stăpâne, iartă fărădelegile noastre! Sfinte, cercetează și vin​decă neputințele noas​tre, pentru numele Tău!

Doamne, miluieşte! (de trei ori)

Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!
Tatăl nostru, Care eşti în ceruri, sfinţească-se numele Tău! Vie Împărăţia Ta! Facă-se voia Ta, precum în cer, aşa şi pe pământ! Pâinea noastră cea spre ființă dă-ne-o nouă astăzi, şi ne iartă nouă greşelile noastre, precum şi noi iertăm greşiţilor noştri, şi nu ne duce pe noi în ispită, ci ne izbăveşte de cel viclean!

PREOTUL: Că a Ta este Împărăţia şi puterea şi slava, a Tatălui şi a Fiului şi a Sfântului Duh, acum şi pururea şi în vecii vecilor.

STRANA: Amin! Apoi cântă:

Troparul Sfintei Cruci - glasul 1

Mântuieşte, Doamne, poporul Tău şi binecuvintează moştenirea Ta! Biruinţă binecredincioşilor creştini asupra celui potrivnic dăruieşte și, cu Crucea Ta, păzeşte pe poporul Tău!

Slavă Tatălui şi Fiului şi Sfântului Duh!
Condacul Sfintei Cruci - glasul 4
Podobie: Cel Ce Te-ai înălţat...

Cel ce Te-ai înălţat pe Cruce de bunăvoie, poporului Tău celui nou numit cu numele Tău, îndurările Tale dăruieşte-i, Hristoase Dumnezeule! Veseleşte cu puterea Ta pe binecredincioşii creștini, dăruindu-le lor biruinţă asupra celui potrivnic, având ajutorul Tău armă de pace, nebiruită biruinţă!

Și acum şi pururea şi în vecii vecilor. Amin!
Troparul Născătoarei de Dumnezeu – glasul 4

Ocrotitoare, neînfricată și neînfruntată, nu trece cu vederea, ceea ce esti bună, rugăciunile noastre, întru tot lăudată Născătoare de Dumnezeu! Întărește viața cea de obște a dreptslăvitorilor creștini! Mântuiește pe cei pe care i-ai rânduit să conducă și le dă lor biruință din cer, pentru că ai născut pe Dumnezeu, ceea ce ești una binecuvântată!


PREOTUL, cădind în fața Sfintei Mese, rostește:
Ectenia întreită scurtă

PREOTUL: Miluieşte-ne pe noi, Dumnezeule, după mare mila Ta, rugămu-ne Ție, auzi-ne și ne miluiește!


STRANA răspunde după fiecare cerere: Doamne, miluiește! (de trei ori)
PREOTUL: Încă ne rugăm pentru Preasfințitul Părintele nostru (Numele), episcopul (denumirea eparhiei), pentru sănătatea și mântuirea lui.

Încă ne rugăm pentru binecredinciosul popor român de pretutindeni, pentru conducătorii țării noastre, pentru mai marii orașelor și ai satelor și pentru iubitoarea de Hristos armată, pentru sănătatea și mântuirea lor.

Încă ne rugăm pentru toți frații noștri și pentru toți cucernicii și dreptslăvitorii creștini, pentru sănătatea și pentru mântuirea lor.

Că milostiv și iubitor de oameni Dumnezeu ești și Ție slavă înălțăm, Tatălui și Fiului și Sfântului Duh, acum și pururea și în vecii vecilor!


STRANA: Amin! Întru numele Domnului, binecuvintează, Părinte!

PREOTUL: Slavă Sfintei și Celei de o ființă și de viață făcătoarei și nedespărțitei Treimi, totdeauna, acum și pururea și în vecii vecilor!

STRANA: Amin!

Cei şase psalmi ai Utreniei (Hexapsalmul)

Slavă întru cei de sus lui Dumnezeu și pe pământ pace, între oameni bunăvoire! (de trei ori)

Doamne, buzele mele vei deschide și gura mea va vesti lauda Ta. (de două ori)
Psalmul 3

1. Doamne, cât s-au înmulțit cei ce mă necăjesc! Mulți se scoală asupra mea;


2. Mulți zic sufletului meu: „Nu este mântuire lui, întru Dumnezeul lui!“


3. Iar Tu, Doamne, sprijinitorul meu ești, slava mea și Cel ce înalți capul meu.


4. Cu glasul meu către Domnul am strigat și m-a auzit din muntele cel sfânt al Lui.


5. Eu m-am culcat și am adormit; sculatu-m-am, că Domnul mă va sprijini.


6. Nu mă voi teme de mii de popoare, care împrejur mă împresoară.


7. Scoală, Doamne, mântuieşte-mă, Dumnezeul meu!, că Tu ai bătut pe toți cei ce mă vrăjmășesc în deșert; dinții păcătoșilor ai zdrobit.


8. A Domnului este mântuirea și peste poporul Tău, binecuvântarea Ta.

Eu m-am culcat și am adormit; sculatu-m-am că Domnul mă va sprijini.

Psalmul 37

1. Doamne, nu cu mânia Ta să mă mustri pe mine, nici cu iuțimea Ta să mă cerți!


2. Că săgețile Tale s-au înfipt în mine și ai întărit peste mine mâna Ta.


3. Nu este vindecare în trupul meu de la fața mâniei Tale; nu este pace în oasele mele din pricina păcatelor mele.


4. Că fărădelegile mele au covârșit capul meu, ca o sarcină grea apăsat-au peste mine.


5. Umplutu-s-au de miros greu și au putrezit rănile mele, din pricina nebuniei mele.


6. Chinuitu-m-am și m-am gârbovit până în sfârșit, toată ziua mâhnindu-mă umblam.


7. Că șalele mele s-au umplut de ocări și nu este vindecare în trupul meu.


8. Necăjitu-m-am și m-am smerit foarte; răcnit-am din suspinarea inimii mele.


9. Doamne, înaintea Ta este toată dorirea mea și suspinul meu de la Tine nu s-a ascuns.


10. Inima mea s-a tulburat, părăsitu-m-a tăria mea și lumina ochilor mei și aceasta nu este cu mine.


11. Prietenii mei și vecinii mei în preajma mea s-au apropiat și au șezut; și cei de aproape ai mei departe au stat.


12. Și se sileau cei ce căutau sufletul meu și cei ce căutau cele rele mie grăiau deșertăciuni și vicleșuguri toată ziua cugetau.


13. Iar eu ca un surd nu auzeam și ca un mut ce nu-şi deschide gura sa.


14. Și m-am făcut ca un om ce nu aude și nu are în gura lui mustrări.


15. Că spre Tine, Doamne, am nădăjduit; Tu mă vei auzi, Doamne, Dumnezeul meu,


16. Că am zis, ca nu cumva să se bucure de mine vrăjmașii mei; și când s-au clătinat picioarele mele, împotriva mea s‑au semețit.


17. Că eu spre bătăi gata sunt și durerea mea înaintea mea este pururea.


18. Că fărădelegea mea eu o voi vesti și mă voi îngriji pentru păcatul meu;


19. Iar vrăjmașii mei trăiesc și s-au întărit mai mult decât mine și s-au înmulțit cei ce mă urăsc pe nedrept.


20. Cei ce îmi răsplătesc rele pentru bune mă defăimau, că urmam bunătatea.


21. Nu mă lăsa, Doamne Dumnezeul meu, nu Te depărta de la mine!


22. Ia aminte spre ajutorul meu, Doamne al mântuirii mele!

Nu mă lăsa, Doamne, Dumnezeul meu, nu te depărta de la mine. Ia aminte spre ajutorul meu, Doamne al mântuirii mele!

Psalmul 62

1. Dumnezeule, Dumnezeul meu, pe Tine Te caut dis-de-dimineață.


2. Însetat-a de Tine sufletul meu, suspinat-a după Tine trupul meu,


3. În pământ pustiu și neumblat și fără de apă. Așa în locul cel sfânt m-am arătat Ție, ca să văd puterea Ta și slava Ta.


4. Că mai bună este mila Ta decât viața; buzele mele Te vor lăuda.


5. Așa Te voi binecuvânta în viața mea și în numele Tău voi ridica mâinile mele.


6. Ca de seu și de grăsime să se sature sufletul meu și cu buze de bucurie Te va lăuda gura mea.


7. De mi-am adus aminte de Tine în așternutul meu, în dimineți am cugetat la Tine, că ai fost ajutorul meu


8. Și întru acoperământul aripilor Tale mă voi bucura. Lipitu-s-a sufletul meu de Tine și pe mine m-a sprijinit dreapta Ta.


9. Iar ei în deșert au căutat sufletul meu, intra-vor în cele mai de jos ale pământului; da-se-vor în mâinile sabiei, părți vulpilor vor fi.


10. Iar împăratul se va veseli de Dumnezeu; lăuda-se-va tot cel ce se jură întru El, că s-a astupat gura celor ce grăiesc nedreptăți.

În dimineți am cugetat la Tine, că ai fost ajutorul meu. Și întru acoperământul aripilor Tale mă voi bucura. Lipitu-s-a sufletul meu de Tine și pe mine m-a sprijinit Dreapta Ta.

Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Aliluia! Aliluia! Aliluia! Slavă Ție, Dumnezeule! (de trei ori)

Doamne, miluiește! (de trei ori)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Psalmul 87

1. Doamne, Dumnezeul mântuirii mele, ziua am strigat și noaptea înaintea Ta.


2. Să ajungă înaintea Ta rugăciunea mea! Pleacă urechea Ta spre ruga mea, Doamne,


3. Că s-a umplut de rele sufletul meu și viața mea de iad s-a apropiat.


4. Socotit am fost cu cei ce se coboară în groapă; ajuns-am ca un om neajutorat, între cei morți slobod.


5. Ca niște oameni răniți ce dorm în mormânt, de care nu Ţi-ai mai adus aminte și care au fost lepădați de la mâna Ta.


6. Pusu-m-au în groapa cea mai de jos, întru cele întunecate și în umbra morții.


7. Asupra mea s-a întărit mânia Ta și toate valurile Tale le-ai adus spre mine.


8. Depărtat-ai pe cunoscuții mei de la mine, ajuns-am urâciune lor.


9. Închis am fost și n-am putut ieși. Ochii mei au slăbit de suferință.


10. Strigat-am către Tine, Doamne, toată ziua, întins-am către Tine mâinile mele.


11. Oare morților vei face minuni? Sau cei morți se vor scula și Te vor lăuda pe Tine?


12. Oare va spune cineva în mormânt mila Ta și adevărul Tău în locul pierzării?


13. Oare se vor cunoaște în întuneric minunile Tale și dreptatea Ta în pământ uitat?


14. Iar eu către Tine, Doamne, am strigat și dimineața rugăciunea mea Te va întâmpina.


15. Pentru ce, Doamne, lepezi sufletul meu și întorci fața Ta de la mine?


16. Sărac sunt eu și în osteneli din tinerețile mele, înălțat am fost, dar m-am smerit și m-am mâhnit.


17. Peste mine au trecut mâniile Tale și înfricoșările Tale m-au tulburat.


18. Înconjuratu-m-au ca apa toată ziua și m-au cuprins deodată.


19. Depărtat-ai de la mine pe prieten și pe vecin, iar pe cunoscuții mei din pricina ticăloșiei mele.

Doamne, Dumnezeul mântuirii mele, ziua am strigat și noaptea înaintea Ta. Să intre înaintea Ta rugăciunea mea; pleacă urechea Ta spre ruga Mea, Doamne!
Psalmul 102

1. Binecuvintează, suflete al meu, pe Domnul și toate cele dinlăuntrul meu, numele cel sfânt al Lui!


2. Binecuvintează, suflete al meu, pe Domnul și nu uita toate răsplătirile Lui:


3. Pe Cel ce curățește toate fărădelegile tale, pe Cel ce vindecă toate bolile tale;


4. Pe Cel ce izbăvește din stricăciune viața ta; pe Cel ce te încununează cu milă și cu îndurări;


5. Pe Cel ce umple de bunătăți dorirea ta; înnoi-se-vor ca ale vulturului tinerețile tale.


6. Cel ce face milostenie, Domnul, și judecată tuturor celor ce li se face strâmbătate.


7. Cunoscute a făcut căile Sale lui Moise, fiilor lui Israel voile Sale.


8. Îndurat și milostiv este Domnul, îndelung-răbdător și mult-milostiv.


9. Nu până în sfârșit se va iuți, nici în veac se va mânia.


10. Nu după păcatele noastre a făcut nouă, nici după fărădelegile noastre a răsplătit nouă,


11. ci cât este de departe cerul de pământ, atât este de mare mila Lui, spre cei ce se tem de El.


12. Pe cât sunt de departe răsăriturile de apusuri, depărtat-a de la noi fărădelegile noastre.


13. În ce chip miluiește tatăl pe fii, așa a miluit Domnul pe cei ce se tem de El.


14. Că El a cunoscut zidirea noastră, adusu-Şi-a aminte că țărână suntem.


15. Omul, ca iarba, zilele lui, ca floarea câmpului; așa va înflori.


16. Că duh a trecut printr-însul și nu va mai fi și nu se va mai cunoaște nici locul său.


17. Iar mila Domnului din veac în veac spre cei ce se tem de Dânsul,


18. Și dreptatea Lui spre fiii fiilor, spre cei ce păzesc legământul Lui


19. şi îşi aduc aminte de poruncile Lui, ca să le facă pe ele. Domnul în cer a gătit scaunul Său și împărăția Lui peste tot stăpânește.


20. Binecuvântați pe Domnul toți Îngerii Lui, cei tari la vârtute, care faceți cuvântul Lui și auziți glasul cuvintelor Lui!


21. Binecuvântați pe Domnul toate puterile Lui, slugile Lui, care faceți voia Lui!


22. Binecuvântați pe Domnul toate lucrurile Lui! În tot locul stăpânirii Lui, binecuvintează, suflete al meu, pe Domnul!

În tot locul stăpânirii Lui, binecuvintează, suflete al meu, pe Domnul!

Psalmul 142

1. Doamne, auzi rugăciunea mea, ascultă cererea mea, întru adevărul Tău; auzi-mă, întru dreptatea Ta!


2. Să nu intri la judecată cu robul Tău, că nimeni din cei vii nu-i drept înaintea Ta!


3. Vrăjmașul prigonește sufletul meu și viața mea o calcă în picioare; făcutu-m-a să locuiesc în întuneric ca morții cei din veacuri.


4. Mâhnit e duhul în mine și inima mea încremenită înlăuntrul meu.


5. Adusu-mi-am aminte de zilele cele de demult; cugetat-am la toate lucrurile Tale, la faptele mâinilor Tale m-am gândit.


6. Întins-am către Tine mâinile mele, sufletul meu însetat de Tine ca un pământ fără de apă.


7. Degrab auzi-mă, Doamne, că a slăbit duhul meu! Nu-ți întoarce fața Ta de la mine, ca să nu mă asemăn celor ce se coboară în groapă!


8. Fă să aud dimineața mila Ta, că la Tine mi-e nădejdea! Arată-mi calea pe care voi merge, că la Tine am ridicat sufletul meu!


9. Scapă-mă de vrăjmașii mei, că la Tine alerg, Doamne!


10. Învață-mă să fac voia Ta, că Tu ești Dumnezeul meu! Duhul Tău cel bun să mă povățuiască la pământul dreptății!


11. Pentru numele Tău, Doamne, dăruiește-mi viață! Întru dreptatea Ta scoate din necaz sufletul meu!


12. Fă bunătate de stârpește pe vrăjmașii mei și pierde pe toți cei ce necăjesc sufletul meu, că eu sunt robul Tău!

Auzi-mă, Doamne, întru dreptatea Ta! Să nu intri la judecată cu robul Tău!


Auzi-mă, Doamne, întru dreptatea Ta! Să nu intri la judecată cu robul Tău!

Duhul Tău cel bun să mă povățuiască la pământul dreptății!

Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!
Aliluia! Aliluia! Aliluia! Slavă Ție, Dumnezeule!
Aliluia! Aliluia! Aliluia! Slavă Ție, Dumnezeule!
Aliluia! Aliluia! Aliluia! Slavă Ție, Dumnezeul nostru, slavă Ție! (închinându-ne de fiecare dată)
Ectenia mare
PREOTUL: Cu pace, Domnului să ne rugăm!

STRANA răspunde după fiecare cerere: Doamne, miluiește!

PREOTUL: Pentru pacea de sus şi pentru mântuirea sufletelor noastre, Domnului să ne rugăm!

Pentru pacea a toată lumea, pentru buna stare a sfintelor lui Dumnezeu Biserici şi pentru unirea tuturor, Domnului să ne rugăm!

Pentru sfântă biserica aceasta şi pentru cei ce cu credinţă, cu evlavie şi cu frică de Dumnezeu intră în ea, Domnului să ne rugăm!

Pentru Preasfinţitul Părintele nostru (Numele), episcopul (denumirea eparhiei), pentru cinstita preoţime şi cea întru Hristos diaconime, pentru tot clerul şi poporul, Domnului să ne rugăm!

Pentru binecredinciosul popor român de pretutindeni, pentru conducătorii ţării noastre, pentru mai marii orașelor și ai satelor și pentru iubitoarea de Hristos armată, Domnului să ne rugăm!

Pentru sfânt locaşul acesta, ţara aceasta şi pentru toate oraşele şi satele şi pentru cei ce cu credinţă locuiesc în ele, Domnului să ne rugăm!

Pentru buna întocmire a văzduhului, pentru îmbelşugarea roadelor pământului şi pentru vremuri paşnice, Domnului să ne rugăm!

Pentru cei ce călătoresc pe uscat, pe ape şi prin aer, pentru cei bolnavi, pentru cei ce se ostenesc, pentru cei robiţi şi pentru mântuirea lor, Domnului să ne rugăm!

(Aici se pot pune cereri pentru diferite trebuinţe, care sunt tipărite la sfârşitul Liturghierului)

Pentru ca să fim izbăviţi noi, de tot necazul, mânia, primejdia şi nevoia, Domnului să ne rugăm!

Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!

PREOTUL: Că Ţie se cuvine toată slava, cinstea şi închinăciunea, Tatălui şi Fiului şi Sfântului Duh, acum şi pururea şi în vecii vecilor.

STRANA: Amin!
Glasul 4

Stih: Mărturisiți-vă Domnului că este bun, că în veac este mila Lui!


Dumnezeu este Domnul şi S-a arătat nouă; bine este cuvântat Cel ce vine întru numele Domnului! 


Stih: Înconjurând m-au înconjurat şi în numele Domnului i-am înfrânt pe ei.

Dumnezeu este Domnul şi S-a arătat nouă; bine este cuvântat Cel ce vine întru numele Domnului!

Stih: Nu voi muri, ci voi fi viu şi voi povesti lucrurile Domnului.

Dumnezeu este Domnul şi S-a arătat nouă; bine este cuvântat Cel ce vine întru numele Domnului!

Stih: Piatra pe care au nesocotit-o ziditorii, aceasta a ajuns în capul unghiului. De la Domnul s-a făcut aceasta şi este lucru minunat întru ochii noştri.

Dumnezeu este Domnul şi S-a arătat nouă; bine este cuvântat Cel ce vine întru numele Domnului!
Troparul Înainte-prăznuirii Schimbării la Faţă - glasul 4
Schimbarea la Faţă a lui Hristos mai înainte să o întâmpinăm, luminat prăznuind cele mai înainte de prăznuire, credincioşilor, şi să strigăm: Apropiatu-s-a ziua dumnezeieştii veselii! Stăpânul se suie în Muntele Taborului, frumuseţea Dumnezeirii Sale să o strălucească. (de două ori)
Slavă Tatălui şi Fiului şi Sfântului Duh!
Troparul Sfântului Cuvios Ioan Iacob – glasul 8
Întru tine, Părinte, cu osârdie s-a mântuit cel după chip, căci lăsând lumea şi patria ta, ai luat Crucea lui Hristos şi în Valea Iordanului te-ai aşezat spre nevoinţă. Pentru aceasta, şi cu îngerii acum se bucură, Cuvioase Părinte Ioane, duhul tău. Roagă-te lui Hristos Dumnezeu să mântuiască sufletele noastre!
Şi acum şi pururea şi în vecii vecilor. Amin!
Troparul Înainte-prăznuirii - glasul 4
Schimbarea la Faţă a lui Hristos mai înainte să o întâmpinăm, luminat prăznuind cele mai înainte de prăznuire, credincioşilor, şi să strigăm: Apropiatu-s-a ziua dumnezeieştii veselii! Stăpânul se suie în Muntele Taborului, frumuseţea Dumnezeirii Sale să o strălucească.
Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău.

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
PREOTU: Că a Ta este stăpânirea și a Ta este împărăția și puterea și slava, a Tatălui şi a Fiului şi a Sfântului Duh, acum şi pururea şi în vecii vecilor!


STRANA: Amin!
Prima Sedealnă a Sfântului Cuvios Ioan Iacob - glasul 4
Podobie: Arătatu-Te-ai astăzi...
Sfinte Ioane, ai părăsit toate cele trecătoare pentru Hristos, căutându-ţi liniştea aproape de Mormântul dătător de Înviere, şi ţi-ai sfârşit călătoria în peştera Sfintei Ana, unde a răsărit nestricat sfântul tău trup, pentru care lăudăm pomenirea ta. (de două ori)
Slavă Tatălui şi Fiului şi Sfântului Duh!
Şi acum şi pururea şi în vecii vecilor. Amin!
A Înainte-prăznuirii Schimbării la Faţă - glasul 4
Podobie: Arătatu-Te-ai astăzi...
Praznicul cel prealuminos al Stăpânului a venit. Veniţi toţi, mai înainte curăţindu-ne, să ne suim cu mintea în muntele Taborului şi să-L vedem pe Hristos!
Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
PREOTUL: Că bun și iubitor de oameni Dumnezeu ești și Ție slavă înălțăm, Tatălui şi Fiului şi Sfântului Duh, acum şi pururea şi în vecii vecilor!

STRANA: Amin!
A doua Sedealnă a Sfântului Cuvios Ioan Iacob - glasul 4
Podobie: Spăimântatu-s-a Iosif...
Nu ai dat somn ochilor tăi, Părintele nostru Ioane, nici inima nu ţi-ai împovărat-o de grijile cele pământeşti, ci, pe toate defăimându-le pentru dragostea lui Hristos, te veseleşti acum în cer cu cetele tuturor Sfinţilor, şi te roagă pentru noi, cei ce săvârşim cu laude şi cu cântări sfântă pomenirea ta. (de două ori)
Slavă Tatălui şi Fiului şi Sfântului Duh!
Şi acum şi pururea şi în vecii vecilor. Amin!
A Înainte-prăznuirii Schimbării la Faţă - glasul 4
Podobie: Spăimântatu-s-a Iosif...
Ziua înainte-prăznuirii slăvim şi înfricoşătoarei Schimbări la față a lui Hristos, astăzi, luminat săvârşindu-o noi, credincioşii, cu un glas să strigăm: Schimbă, Mântuitorule, amestecarea firii noastre, luminându-o cu dumnezeiescul Tău trup, şi-i dă moştenirea cea dintâi, a nestricăciunii, ca un Milostiv, ca toţi să Te slăvim pe Tine, singurul nostru Dumnezeu!
Doamne, miluieşte! (de trei ori)
Slavă Tatălui şi Fiului şi Sfântului Duh!

Şi acum şi pururea şi în vecii vecilor. Amin!

Polieleul „Robii Domnului“ (Varianta prescurtată)
Robii, Robii Domnului, lăudaţi numele Lui! Aliluia!

Cei ce staţi în casa Domnului, în curţile Lui, cântând: Aliluia!

Lăudaţi pe Domnul, că este bun Domnul! Aliluia!

Cântaţi numele Domnului, că este bun, zicând: Aliluia!

Că pe Iacob Şi-a ales Luişi de moştenitor. Aliluia!

Şi pe Israel urmaş în veci al Său, cântând: Aliluia!

Că eu am cunoscut că este mare Domnul. Aliluia!

Şi Domnul nostru peste tot ce este viu, zicând: Aliluia!

Toate câte a voit, în ceruri sus El le-a tocmit. Aliluia!

Prin adânc şi pe pământ, pe toate le-a zidit, zicând: Aliluia!

El ridică nori din mări, spre ploaie tuturor la vremi. Aliluia!

Soare, vânt şi fulgere arzând, El le-a făcut, zicând: Aliluia!

Trimis-a semne şi minuni în mijlocul acelei lumi. Aliluia!

Lui Faraon cel împietrit şi casnicilor lui, zicând: Aliluia!

Că neamuri multe a bătut şi pe-mpăraţi a doborât. Aliluia!

Pe Og şi pe Sihon şi pe cei necredincioşi, zicând: Aliluia!

Şi-a dat pământul lor poporului iubit al Său. Aliluia!

Ca moştenire veşnică pe tot le-a dăruit, zicând: Aliluia!

Bine este cuvântat Domnul nostru Dumnezeu! Aliluia!

Cel ce are scaun veşnic în Ierusalim, zicând: Aliluia!
sau, cine doreşte, poate cânta fragmente din Psalmii 134 şi 135, ori pe aceștia integral, astfel:

Polieleul „Robii Domnului“ (Psalmul 134)
Robii, robii Domnului. Aliluia!

1. Lăudați numele Domnului, lăudați, slugi, pe Domnul! Aliluia!
2. Cei ce stați în casa Domnului, în curțile Dumnezeului nostru. Aliluia!

3. Lăudați pe Domnul, că este bun Domnul! Cântați numele Lui, că este bun! Aliluia!

4. Că pe Iacob și l‑a ales Domnul, pe Israel spre moștenire Lui. Aliluia!

5. Că eu am cunoscut că este mare Domnul. Și Domnul nostru peste toți dumnezeii. Aliluia!

6. Toate câte a vrut Domnul a făcut în cer și pe pământ, în mări și în toate adâncurile. Aliluia!

7. A ridicat nori de la marginea pământului, fulgerele spre ploaie le‑a făcut. Aliluia! El scoate vânturile din vistieriile Sale.
8. El a bătut pe cei întâi‑născuți ai Egiptului, de la om până la dobitoc. Aliluia!
9. Trimis‑a semne și minuni în mijlocul tău, Egipte, lui Faraon și tuturor robilor lui. Aliluia!

10. El a bătut neamuri multe și a ucis împărați puternici. Aliluia!

11. Pe Sihon, împăratul Amoreilor, și pe Og, împăratul Vasanului și toate stăpânirile Canaanului. Aliluia!

12. Și a dat pământul lor moștenire, moștenire lui Israel, poporului Său. Aliluia!

13. Doamne, numele Tău este în veac. Și pomenirea Ta în neam și în neam. Aliluia!

14. Că va judeca Domnul pe poporul Său și de slugile Sale se va milostivi. Aliluia!

15. Idolii neamurilor sunt argint și aur, lucruri făcute de mâini omenești. Aliluia!

16. Gură au și nu vor grăi, ochi au și nu vor vedea,

17. Urechi au și nu vor auzi, că nu este duh în gura lor. Aliluia!

18. Asemenea lor să fie toți cei care îi fac pe ei și toți cei ce se încred în ei! Aliluia!

19. Casa lui Israel, binecuvântați pe Domnul! Casa lui Aaron, binecuvântați pe Domnul!

20. Casa lui Levi, binecuvântați pe Domnul! Aliluia! Cei ce vă temeți de Domnul, binecuvântați pe Domnul! Aliluia!

21. Binecuvântat este Domnul din Sion, Cel ce locuiește în Ierusalim! Aliluia!

Polieleul „Robii Domnului“ (Psalmul 135)
1. Lăudaţi pe Domnul că este bun! Aliluia!; că în veac este mila Lui. Aliluia!

2. Lăudaţi pe Dumnezeul dumnezeilor! Aliluia!; că în veac este mila Lui. Aliluia!

3. Lăudaţi pe Domnul domnilor! Aliluia!; că în veac este mila Lui. Aliluia!

4. Singurul Care face minuni mari. Aliluia!; că în veac este mila Lui. Aliluia!

5. Cel ce a făcut cerul cu pricepere. Aliluia!; că în veac este mila Lui. Aliluia!

6. Cel ce a întărit pământul pe ape. Aliluia!; că în veac este mila Lui. Aliluia!

7. Cel ce a făcut luminătorii cei mari. Aliluia!; că în veac este mila Lui. Aliluia!

8. Soarele, spre stăpânirea zilei. Aliluia!; că în veac este mila Lui. Aliluia!

9. Luna și stelele spre stăpânirea nopții. Aliluia!; că în veac este mila Lui. Aliluia!

10. Cel ce a bătut Egiptul cu cei întâi-născuți ai lor. Aliluia!; că în veac este mila Lui. Aliluia!

11. Și a scos pe Israel din mijlocul lor. Aliluia!; că în veac este mila Lui. Aliluia!

12. Cu mână tare și cu braț înalt. Aliluia!; că în veac este mila Lui. Aliluia!
13. Cel ce a despărțit Marea Roșie în două. Aliluia!; că în veac este mila Lui. Aliluia!

14. Și a trecut pe Israel prin mijlocul ei. Aliluia!; că în veac este mila Lui. Aliluia!

15. Și a răsturnat pe Faraon și oștirea lui în Marea Roșie. Aliluia!; că în veac este mila Lui. Aliluia!

16. Cel ce a trecut pe poporul Lui prin pustiu. Aliluia!; că în veac este mila Lui. Aliluia!

17. Cel ce a bătut împărați mari. Aliluia!; că în veac este mila Lui. Aliluia!

18. Cel ce a omorât împărați tari. Aliluia!; că în veac este mila Lui. Aliluia!

19. Pe Sihon, împăratul Amoreilor. Aliluia!; că în veac este mila Lui. Aliluia!

20. Și pe Og, împăratul Vasanului. Aliluia!; că în veac este mila Lui. Aliluia!

21. Și le‑a dat pământul lor moștenire. Aliluia!; că în veac este mila Lui. Aliluia!

22. Moștenire lui Israel, robul Lui. Aliluia!; că în veac este mila Lui. Aliluia!

23. Că în smerenia noastră Și‑a adus aminte de noi Domnul. Aliluia!; că în veac este mila Lui. Aliluia!

24. Și ne‑a izbăvit pe noi de vrăjmașii noștri. Aliluia!; că în veac este mila Lui. Aliluia!
25. Cel ce dă hrană la tot trupul. Aliluia!; că în veac este mila Lui. Aliluia!

26. Lăudaţi pe Dumnezeul cerului! Aliluia!; că în veac este mila Lui. Aliluia!
Mărimurile Sfântului Cuvios Ioan Iacob 

Stih 1: Aşteptând, am aşteptat pe Domnul şi El a căutat spre mine și a auzit rugăciunea mea. (Psalmul 39, 1-2)

Stihira: Mărimu-te pe tine, Sfinte Ioane, purtătorule de Dumnezeu, şi cinstim pomenirea ta, cununa sihaştrilor şi împreună-vorbitorule cu Îngerii.

Stih 2: Genunchii mei au slăbit de post şi trupul meu s-a istovit din lipsa untdelemnului. (Psalmul 108, 23)
Stihira: Veniți, toate cetele credincioşilor, să mărim pe Cuviosul Ioan de la Neamţ, Părintele nostru, zicând: pe lauda Moldovei!

Stih 3: Pentru cuvintele buzelor Tale eu am păzit căi aspre. (Psalmul 16, 4)

Stih 4: Schimbat-ai plângerea mea întru bucurie, rupt-ai sacul meu şi m-ai încins cu veselie. (Psalmul 29, 11)

Stih 5: Să ştiţi că minunat a făcut Domnul pe cel cuvios al Său. (Psalmul 4, 3)

Stih 6: Cântaţi Domnului cei cuvioşi ai Lui şi lăudaţi pomenirea sfinţeniei Lui! (Psalmul 29, 4)
Glasul 1

Slavă Tatălui şi Fiului şi Sfântului Duh!
Slavă Ție, Treime Sfântă: Părinte, Cuvinte și Duhule Sfinte, zicând: Slavă Ție, Dumnezeule!

Şi acum şi pururea şi în vecii vecilor. Amin!

Bucură-te, ceea ce ești plină de har, Marie! Domnul este cu tine, zicând: şi, prin tine, cu noi.


Aliluia! Aliluia! Aliluia! Slavă Ție, Dumnezeule! (de trei ori)
Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
PREOTUL: Că S-a binecuvântat numele Tău și s-a preaslăvit Împărăția Ta, a Tatălui şi a Fiului şi a Sfântului Duh, acum şi pururea şi în vecii vecilor!


STRANA: Amin!
Sedealna după Polieleu a Sfântului Ioan Iacob - glasul 5
Podobie: Pe Cuvântul cel împreună…

Părăsind cele pământeşti, te-ai nevoit în sihăstrie pe Valea Iordanului şi în pustiul Hozevei, cetele diavoleşti prin rugăciunile tale arzând şi priveghind împreună cu Îngerii, Sfinte Ioane fericite, roagă pe Hristos Dumnezeu să dăruiască lumii pace şi mare milă! (de două ori)
Slavă Tatălui şi Fiului şi Sfântului Duh!
Şi acum şi pururea şi în vecii vecilor. Amin!
A Înainte-prăznuirii Schimbării la Faţă - glasul 5
Podobie: Pe Cuvântul cel împreună…
Astăzi Hristos urcă pe Muntele Taborului să îmbrace în hainele dumnezeieştii lumini firea omenească, înaintea ucenicilor Săi, şi să vestească începutul mântuirii noastre prin Pătimire, prin Cruce şi prin Învierea Sa.
Antifonul întâi al glasului 4
Din tinereţile mele multe patimi se luptă cu mine; ci Însuţi mă sprijineşte şi mă mântuieşte, Mântuitorul meu!

Cei ce urâţi Sionul, ruşinaţi veţi fi de Domnul; că precum iarba de foc, aşa veţi fi uscaţi.
Slavă Tatălui şi Fiului şi Sfântului Duh!
Prin Sfântul Duh tot sufletul viază şi prin curăţie se înalţă, se luminează întru Unimea Treimii, cu sfinţenie de taină.
Şi acum şi pururea şi în vecii vecilor. Amin!

Prin Sfântul Duh izvorăsc izvoarele harului, care adapă toată făptura spre rodire de viață. (...mai lung)

PREOTUL:  Înțelepciune! Să luăm aminte!
STRANA cântă:  Prochimenul - glasul 4 

Cinstită este înaintea Domnului moartea cuviosului Lui. (Psalmul 115, 6)

Stih: Ce voi răsplăti Domnului pentru toate câte mi-a dat mie? (Psalmul 115, 3)

Cinstită este înaintea Domnului moartea cuviosului Lui.


Cinstită este înaintea Domnului moartea cuviosului Lui.

PREOTUL: Domnului să ne rugăm!

STRANA: Doamne, miluiește!

PREOTUL: Că sfânt eşti Dumnezeul nostru și întru Sfinți Te odihnești și Ție slavă înălțăm, Tatălui și Fiului și Sfântului Duh, acum și pururea și în vecii vecilor!

STRANA: Amin! Și cântă pe glasul  8 (glasul de rând al Octoihului):

Toată suflarea să laude pe Domnul! (de două ori)

Suflarea toată și toată făptura să laude sfânt numele Domnului, pe Domnul!

PREOTUL: Şi pentru ca să ne învrednicim noi a asculta Sfânta Evanghelie, pe Domnul Dumnezeul nostru să-L rugăm!

STRANA: Doamne, miluieşte! (de trei ori)

PREOTUL: Înţelepciune! Drepţi! Să ascultăm Sfânta Evanghelie! Pace tuturor!

STRANA: Şi duhului tău!

PREOTUL: Din Sfânta Evanghelie de la Matei, citire.

STRANA: Slavă Ţie, Doamne, slavă Ţie!

PREOTUL: Să luăm aminte. Și citeşte Evanghelia de la Matei, 11, 27-30 (caută joi, în săptămâna a 4-a după Rusalii):

Zis-a Domnul către ucenicii Săi: Toate Mi-au fost date de către Tatăl Meu și nimeni nu cunoaște pe Fiul, decât numai Tatăl, nici pe Tatăl nu-L cunoaște nimeni, decât numai Fiul și cel căruia va voi Fiul să-i descopere. Veniți la Mine, toți cei osteniți și împovărați, și Eu vă voi odihni pe voi. Luați jugul Meu asupra voastră și învățați de la Mine, că sunt blând și smerit cu inima, și veți găsi odihnă sufletelor voastre. Căci jugul Meu e bun și povara Mea este ușoară.

STRANA: Slavă Ţie, Doamne, slavă Ţie!
Psalmul 50
1. Miluieşte-mă, Dumnezeule, după mare mila Ta

2. și, după mulţimea îndurărilor Tale, şterge fărădelegea mea!

3. Spală-mă întru totul de fărădelegea mea şi de păcatul meu mă curăţeşte!

4. Că fărădelegea mea eu o cunosc şi păcatul meu înaintea mea este pururea.
5. Ţie Unuia am greşit şi rău înaintea Ta am făcut, aşa încât drept eşti Tu întru cuvintele Tale şi biruitor când vei judeca Tu.

6. Că, iată, întru fărădelegi m-am zămislit şi în păcate m-a născut maica mea.

7. Că, iată, adevărul ai iubit; cele nearătate şi cele ascunse ale înţelepciunii Tale mi-ai arătat mie.

8. Stropi-mă-vei cu isop şi mă voi curăţi; spăla-mă-vei, şi mai mult decât zăpada mă voi albi.

9. Auzului meu vei da bucurie şi veselie; bucura-se-vor oasele cele smerite.

10. Întoarce faţa Ta de către păcatele mele, şi toate fărădelegile mele şterge-le!

11. Inimă curată zideşte întru mine, Dumnezeule şi Duh drept înnoieşte întru cele dinăuntru ale mele!

12. Nu mă lepăda de la faţa Ta, şi Duhul Tău cel Sfânt nu-L lua de la mine!

13. Dă-mi iarăși bucuria mântuirii Tale, şi cu duh stăpânitor mă întăreşte!

14. Învăţa-voi pe cei fără de lege căile Tale, şi cei necredincioşi la Tine se vor întoarce.

15. Izbăveşte-mă de vărsarea de sânge, Dumnezeule, Dumnezeul mântuirii mele; bucura-se-va limba mea de dreptatea Ta!

16. Doamne, buzele mele vei deschide, şi gura mea va vesti lauda Ta.

17. Că, de ai fi voit jertfă, Ţi-aş fi dat; arderile de tot nu le vei binevoi.

18. Jertfa lui Dumnezeu: duhul umilit; inima înfrântă şi smerită Dumnezeu nu o va urgisi.

19. Fă bine, Doamne, întru bunăvoirea Ta, Sionului, şi să se zidească zidurile Ierusalimului!

20. Atunci vei binevoi jertfa dreptăţii, prinosul şi arderile de tot; atunci vor pune pe altarul Tău viţei.
Glasul 2
Slavă Tatălui şi Fiului şi Sfântului Duh!
Pentru rugăciunile Cuviosului Tău Ioan, Milostive, curăţeşte mulţimea greşelilor noastre!
Şi acum şi pururea şi în vecii vecilor. Amin!
Pentru rugăciunile Născătoarei de Dumnezeu, Milostive, curăţeşte mulţimea greşelilor noastre!
Stihul - glasul 6
Miluieşte-ne, Dumnezeule, după mare mila Ta şi după mulţimea îndurărilor Tale, curăţeşte fărădelegile noastre! (Psalmul 50, 1-2)
Stihira - glasul 6
Cuvioase Părinte Ioane, mult-nevoitorule, făclie de mult preţ, aprinsă din lumina Sfântului Mormânt dătător de viaţă, luminează-i, prin rugăciunile tale, pe cei ce te iubesc şi cere de la Hristos, Mântuitorul lumii, să ne dăruiască mare milă!
PREOTUL: Cu mila şi cu îndurările și cu iubirea de oameni ale Unuia născut Fiului Tău, cu care ești binecuvântat, împreună cu Preasfântul și bunul și de viață făcătorul Tău Duh, acum și pururea și în vecii vecilor.
STRANA: Amin.
Canoanele de rugăciune
Cântările 1, 8 şi 9, având Tricântare, se pun pe 14: Canonul Înainte-prăznuirii, cu Irmosul, pe 4, Tricântarea, pe 4, şi Canonul Sfântului Ioan de la Neamţ, pe 6, iar Cântările 3, 4, 5, 6 şi 7 se pun pe 12: Canonul Înainte-prăznuirii, cu Irmosul, pe 4, şi al Sfântului, pe 8; Catavasii: „Cruce însemnând Moise...“

Cântarea I

Canonul Înainte-prăznuirii Schimbării la Faţă
Irmosul – glasul 4

Deschide-voi gura mea şi se va umple de Duh şi cuvânt răspunde-voi Împăratesei Maici; şi mă voi arăta luminat prăznuind şi voi cânta minunile ei, bucurându-mă.


Stih: Slavă Ţie, Dumnezeul nostru, Slavă Ţie!

Străluceşte de jos lumina, cerule, mai mult decât soarele, şi tu, pământule, ascultă graiurile lui Dumnezeu celui viu, că Tatăl va mărturisi Fiu pe Cel ce Se schimbă la Faţă în Muntele Taborului.


Stih: Slavă Ţie, Dumnezeul nostru, Slavă Ţie!

Om văzut, dar Dumnezeu ascuns, Hristos în Tabor Se suie, Raza Dumnezeirii celei mai presus decât soarele descoperind-o prin strălucirile slavei.
Stih: Slavă Ţie, Dumnezeul nostru, Slavă Ţie!

Cu bună rânduială acum merge Hristos să Se arate lui Moise şi slava Sa negrăită să-i arate faţă către faţă în Muntele Taborului, cu vorbă fără mijlocitor. De aceea, bucurându-ne, astăzi să prăznuim!
Tricântarea Înainte-prăznuirii
Stih: Slavă Ţie, Dumnezeul nostru, Slavă Ţie!
Această zi de înainte-prăznuire a Schimbării la faţă a lui Hristos, Mântuitorul nostru, săvârşind-o credincioşii, să o lăudăm în cântări!
Stih: Slavă Ţie, Dumnezeul nostru, Slavă Ţie!
Ajungând la intrarea sfintei Schimbări la faţă a lui Hristos, şi noi să strălucim cu dumnezeieşti schimbări, pe aceasta prăznuind-o.

Stih: Slavă Ţie, Dumnezeul nostru, Slavă Ţie!
Munte preaînalt având noi inima curăţită de patimi, să vedem Schimbarea la faţă a lui Hristos, Care luminează mintea noastră.

Stih: Preasfântă Treime, Dumnezeul nostru, Slavă Ţie!
Toţi să ne închinăm Treimii în despărţirea feţelor şi Unimii firii celei dumnezeieşti: Tatălui celui fără început, şi Fiului şi Duhului Sfânt.

Canonul Sfântului Ioan Iacob de la Neamţ
Stih: Sfinte Cuvioase Părinte Ioane, roagă-te lui Dumnezeu pentru noi!
Cum vom putea lăuda după cuviinţă nevoinţa ta, Sfinte Cuvioase Părinte Ioane, purtătorule de Dumnezeu, că ai răsărit pe pământ românesc şi ai adus roade cereşti în Ţara sfântă, unde S-a născut şi a înviat Hristos, Căruia roagă-te, fericite, pentru noi toţi!
Stih: Sfinte Cuvioase Părinte Ioane, roagă-te lui Dumnezeu pentru noi!
Fiu de părinţi săraci şi iubitor de Hristos fiind, ai rămas din pruncie fără mamă şi fără tată. Dar te-a chemat la Sine Tatăl nostru Dumnezeu, Căruia I-ai slujit cu credinţă ca un fiu ascultător, iar acum te rogi Lui pentru sufletele noastre!

Stih: Sfinte Cuvioase Părinte Ioane, roagă-te lui Dumnezeu pentru noi!
Fiind orfan şi străin pe lume, ţi-ai ales ca mamă Biserica lui Hristos cea cu mulţi fii, iar tată pe Bunul Dumnezeu; părinţi duhovniceşti ţi-ai luat pe Sfinţi, ocrotitori pe Îngeri şi fraţi iubiţi pe sihaştrii pustiului, iar loc de nevoinţă, Valea Iordanului. 
Stih: Sfinte Cuvioase Părinte Ioane, roagă-te lui Dumnezeu pentru noi!
Nu ai aflat odihnă pe pământ, nici în satul tău Crăiniceni, nici între rude şi copii, ci numai în casa lui Dumnezeu şi în obştea Mănăstirii Neamţ, unde ai fost chemat de Duhul Sfânt şi ai luat jugul cel bun al călugăriei, rugându-te pururea pentru lume.
Slavă Tatălui şi Fiului şi Sfântului Duh!
Toţi ne hrănim din învăţăturile tale şi ne zidim la suflet prin smerenia, rugăciunea şi aspra ta nevoinţă pustnicească. Învaţă-ne şi pe noi, cei neputincioşi, să urmăm faptelor tale, purtătorule de Dumnezeu, Părinte Ioane!
Şi acum şi pururea şi în vecii vecilor. Amin!
În cer te laudă Îngerii, iar pe pământ credincioşii, preasfântă Maică şi Fecioară şi te mărturisesc Născătoare de Dumnezeu, cerând neîncetat ajutorul tău, Stăpână. Du lacrimile şi rugăciunile noastre înaintea tronului slavei Preasfintei Treimi!
Cântarea I (Catavasia) – glasul 8
Cruce însemnând Moise de-a dreptul, cu toiagul, Marea Roşie a despărţit lui Israel, celui ce cu piciorul a trecut-o; iar de-a curmezişul lovind-o, a împreunat-o împotriva carelor lui Faraon, înscriind deasupra nebiruita armă. Pentru aceasta, lui Hristos, Dumnezeul nostru, să-I cântăm, că S-a preaslăvit.
Cântarea a 3-a
Canonul Înainte-prăznuirii Schimbării la Faţă
Irmosul – glasul 4

Pe ai tăi cântăreţi, Născătoare de Dumnezeu, Ceea ce ce eşti izvor viu şi îndestulat, care s-au împreunat ceată duhovnicească, întăreşte-i întru dumnezeiască mărirea ta, cununilor slavei învrednicindu-i.


Stih: Slavă Ţie, Dumnezeul nostru, Slavă Ţie!

Cel ce stăpâneşti toată făptura, Te-ai arătat luând chip de rob, în care ai arătat ucenicilor strălucirea cea neapropiată a Dumnezeirii, pe cât au putut să vadă.


Stih: Slavă Ţie, Dumnezeul nostru, Slavă Ţie!

În munte merge să lumineze şi să întunece cu lumina Sa pe luceafărul cel ce străluceşte sus, Soarele slavei Hristos; cu ale Cărui raze luminaţi fiind, mai înainte să prăznuim astăzi!
Stih: Slavă Ţie, Dumnezeul nostru, Slavă Ţie!

Ca să împlinească graiurile vieţii veşnice, înainte a stat Hristos, arătând prietenilor lucrurile, pe care a binevoit a le face cunoscute în Sine Însuşi, adică slava părintească cea strălucitoare.

Canonul Sfântului Ioan Iacob de la Neamţ
Stih: Sfinte Cuvioase Părinte Ioane, roagă-te lui Dumnezeu pentru noi!
De oameni ai fugit, iar cu sihaştrii şi cu Îngerii pe Dumnezeu împreună L-ai slăvit. Roagă-te lui Hristos, Sfinte Ioane, pentru întărirea dreptei credinţe în lume şi în patria ta şi cere milă şi iertare pentru noi, fiii tăi, care lăudăm nevoinţa ta!
Stih: Sfinte Cuvioase Părinte Ioane, roagă-te lui Dumnezeu pentru noi!
Te-ai logodit cu Hristos în lavra de la Neamţ şi te-ai unit cu El duhovniceşte în Ţara Sfântă, nevoindu-te prin peşteri şi locuri pustii, departe de lume şi de orice mângâiere pământească. Pentru aceasta şi smeritul tău trup s-a aflat în mormânt nestricat, cu voia lui Dumnezeu, spre bucuria ortodocşilor şi mustrarea celor necredincioşi.
Stih: Sfinte Cuvioase Părinte Ioane, roagă-te lui Dumnezeu pentru noi!
Viaţa ta aspră ne mustră pe noi, Părinte, că nu putem urma nevoinţelor tale. Nici râvnă multă nu avem, nici rugăciune din inimă nu am dobândit, nici de lacrimi şi de bucuria Duhului Sfânt nu ne-am atins. Ajută-ne, Sfinte, să urmăm şi noi, prin pocăinţă, lui Hristos!
Stih: Sfinte Cuvioase Părinte Ioane, roagă-te lui Dumnezeu pentru noi!
Mai mult decât toate ai iubit, fericite, liniştea, maica rugăciunii, tăcerea şi înstrăinarea, care nasc plânsul cel duhovnicesc şi, împreună, rugăciunea şi postul cel desăvârşit, prin care ţi-ai curăţit mintea şi ai biruit pe diavoli. Învaţă-ne, deci, şi pe noi, să părăsim multa vorbire şi să ne rugăm din inimă lui Dumnezeu!
Stih: Sfinte Cuvioase Părinte Ioane, roagă-te lui Dumnezeu pentru noi!

Pentru sfintele tale nevoinţe, Biserica lui Hristos te prăznuieşte astăzi, credincioşii te cinstesc cu credinţă, iar călugării îţi aduc smerite cântări de laudă, că ne eşti tuturor părinte sufletesc, pildă, sfetnic şi neadormit rugător către bunul Dumnezeu.
Stih: Sfinte Cuvioase Părinte Ioane, roagă-te lui Dumnezeu pentru noi!

Pentru blândeţea şi smerenia ta, ai ajuns să fii numărat în cetele tuturor Sfinţilor din cer. Pentru aceea te cinstim ca pe un adevărat prieten al lui Hristos, ne închinăm sfintelor tale moaşte şi sărutăm cu credinţă icoana ta. Mijloceşte şi pentru noi, Părinte, mântuire de la Părintele ceresc!
Slavă Tatălui şi Fiului şi Sfântului Duh!
Cum vom putea să tăcem când Biserica te laudă, iar Îngerii şi Sfinţii te primesc în cetele lor, Sfinte Ioane? Primeşte-ne şi pe noi, fiii tăi duhovniceşti, ca împreună să lăudăm pe Tatăl, pe Fiul şi pe Sfântul Duh, Dumnezeu!
Şi acum şi pururea şi în vecii vecilor. Amin!
Nici Îngerii, nici oamenii, nu pricep taina cea mare a naşterii taie, preasfântă Fecioară, cum ai împrumutat trup pământesc lui Dumnezeu, Mântuitorul oamenilor. De aceea, îţi cântăm: Bucură-te, rugătoare tare pentru toată lumea!
Cântarea a 3-a (Catavasia) – glasul 8
Toiagul spre închipuirea Tainei se primeşte, că, prin odrăslire, a ales preot; iar acum Bisericii, celei mai înainte neroditoare, a înflorit lemnul Crucii, spre putere şi spre întărire. (... lung)
Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
PREOTUL: Că Tu ești Dumnezeul nostru și Ție slavă înălțăm, Tatălui şi Fiului şiSfântului Duh, acum şi pururea şi în vecii vecilor!


STRANA: Amin!
Condacul Înainte-prăznuirii Schimbării la Față - glasul 4
Podobie: Arătatu-Te-ai astăzi...
Întru dumnezeiască Schimbarea la față, astăzi toată firea omenească înainte străluceşte dumnezeieşte, cu veselie strigând: Se schimbă la faţă Hristos, mântuind pe toţi!
Icosul Înainte-prăznuirii (se citeşte)
Prin dumnezeiasca Schimbare la faţă a chipului nostru, cel de demult prin ticăloşie stricat, astăzi Ziditorul a scos din stricăciune pe Adam strămoşul din ascunzătorile iadului, şi a îndumnezeit mintea noastră; şi rămâne Dumnezeu şi om, pe amândouă firile purtându-le unite şi neîmpărţite, neschimbate şi nedespărţite. Drept aceea, acum în Tabor a strălucit negrăit şi din tot trupul a răspândit razele Dumnezeirii Sale, luminând pe cei ce strigă: Se schimbă la faţă Hristos, mântuind pe toţi!
Sedealna Sfântului Cuvios Ioan Iacob - glasul 5
Podobie: Pe Cuvântul cel împreună…
Înaintea ochilor milostivului Dumnezeu ai vieţuit în sfinţenie, Cuvioase, şi numai Lui singur ai dorit să-I fii ascultător, împlinindu-I neabătut poruncile făcătoare de viaţă. Pentru aceasta, cere iertare de păcate şi râvnă spre împlinirea voii Domnului, pentru toţi cei ce cu evlavie te cinstesc. (de două ori)
Slavă Tatălui și Fiului și Sfântului Duh!
Şi acum şi pururea şi în vecii vecilor. Amin!
A Înainte-prăznuirii - glasul 4
Podobie: Arătatu-Te-ai astăzi…
Soarele slavei S-a arătat şi S-a apropiat de cei din întuneric, arătând în Muntele Taborului razele Dumnezeirii; a Cărui venire purtătoare de lumină să o cinstim.
Cântarea a 4-a

Canonul Înainte-prăznuirii Schimbării la Faţă
Irmosul – glasul 4

Cel ce şade în slavă pe tronul Dumnezeirii, pe nor uşor a venit Iisus, Cel mai presus de dumnezeire, din preacurata Fecioară, şi a mântuit pe cei ce grăiesc: Slavă puterii Tale, Doamne!

Stih: Slavă Ţie, Dumnezeul nostru, Slavă Ţie!

Ceata cerească împreună cu cei pământeşti se bucură, şi înainte prăznuieşte strălucirea Dătătorului de viaţă, pe care fără tulburare a arătat-o, schimbându-şi chipul de om în Tabor, precum a binevoit.


Stih: Slavă Ţie, Dumnezeul nostru, Slavă Ţie!

Prin venirea cea dumnezeiască şi omenească ai vieţuit cu oamenii; şi cu mulţimea minunilor, lumea în taină ai luminat-o şi, cu slava cea strălucitoare a Dumnezeirii, ai strălucit în Tabor cu lumină neapropiată.
Stih: Slavă Ţie, Dumnezeul nostru, Slavă Ţie!

Iosua, fiul lui Navi, a oprit soarele oarecând, mai înainte închipuind ziua dumnezeieştii Tale Pătimiri; iar Tu Însuţi, Mântuitorule, mai înainte de cinstită Crucea Ta, ai întunecat razele soarelui cu raza dumnezeieştii Tale feţe.

Canonul Sfântului Ioan Iacob de la Neamţ
Stih: Sfinte Cuvioase Părinte Ioane, roagă-te lui Dumnezeu pentru noi!
Ne cucerim, Părinte, de râvna ta pentru Hristos, că pe toate lepădând, numai Lui ai slujit până în sfârşit. Învaţă-ne şi pe noi să părăsim grijile pământeşti, ca să dobândim pe cele cereşti!

Stih: Sfinte Cuvioase Părinte Ioane, roagă-te lui Dumnezeu pentru noi!
Te lăudăm astăzi, fericite Părinte Ioane, căci din pruncie ai primit har şi înţelepciune duhovnicească, păşind pe calea Raiului şi slăvind neîncetat pe Dumnezeu împreună cu îngerii. Învaţă-ne şi pe noi să părăsim grijile pământeşti și să dobândim dor de Împărăția cerească!

Stih: Sfinte Cuvioase Părinte Ioane, roagă-te lui Dumnezeu pentru noi!

Fugind de calea cea largă a pierzării, ai păşit de mic pe calea cea îngustă a pocăinţei şi liniştii, care duce la Hristos; și, bineplăcând lui Dumnezeu, ai fost numărat în ceata Sfinţilor Părinţi, cu Antonie cel Mare, cu Pahomie, cu Onufrie şi cu Arsenie şi cu ceilalţi toţi.

Stih: Sfinte Cuvioase Părinte Ioane, roagă-te lui Dumnezeu pentru noi!
Nu te-ai îngrijit, ca Marta, de cele pământeşti, ci, împreună cu Maria, ai stat toată viaţa la picioarele lui Hristos, prin privegheri şi postiri şi neîncetate rugăciuni, hrănindu-te mereu cu cele cereşti.

Stih: Sfinte Cuvioase Părinte Ioane, roagă-te lui Dumnezeu pentru noi!
Nimic din cele de aici nu ţi-au trebuit, Sfinte Părinte Ioane, nici cinste, nici laudă, nici avere, nici prieteni; ci, părăsind toate, partea cea bună a Mariei ţi-ai ales, care nu s-a luat de la tine, ci te-a ajutat să te îmbogăţeşti întru Dumnezeu.

Stih: Sfinte Cuvioase Părinte Ioane, roagă-te lui Dumnezeu pentru noi!
Te lăudăm astăzi, fericite Părinte, iubitorule de Hristos, că, prin înţelepciunea şi viaţa ta îngerească, ne înveţi şi ne mustri pe noi cei robiţi de grijile acestei lumi, îndemnându-ne să urmăm Domnului pe calea pocăinţei!
Slavă Tatălui şi Fiului şi Sfântului Duh!
Fericit eşti, Părinte, că ai zburat ca un vultur la cele înalte. În locul odihnei, ai ales osteneala; în locul somnului, ai ales privegherea, în locul hainelor scumpe, te-ai mulţumit cu cele vechi; iar în loc de casă luminoasă şi pat moale ai iubit peştera cea rece şi întunecoasă, ca să poţi iubi neîncetat pe Hristos, Mirele sufletului tău.
Şi acum şi pururea şi în vecii vecilor. Amin!
Ne închinăm, preacurată Fecioară, icoanei tale şi propovăduim minunea cea necuprinsă a întrupării Cuvântului din neîntinat trupul tău; alergăm sub acoperământul tău şi-ţi cerem să ne ajuţi, rugându-te Sfintei Treimi, împreună cu Sfântul Ioan cel Nou de la Neamţ.
Cântarea a 4-a (Catavasia) – glasul 8

Auzit-am, Doamne, Taina rânduielii Tale; înţeles-am lucrurile Tale şi am slăvit Dumnezeirea Ta.
Cântarea a 5-a
Canonul Înainte-prăznuirii Schimbării la Faţă
Irmosul – glasul 4

Spăimântatu-s-au toate de dumnezeiască slava ta; că tu, Fecioară, neispitită de nuntă, ai avut în pântece pe Dumnezeu cel peste toate şi ai născut pe Fiul cel fără de ani, Cel ce dăruieşte pace tuturor celor ce te laudă.


Stih: Slavă Ţie, Dumnezeul nostru, Slavă Ţie!

Domnului cu credinţă să-I urmăm, bucurându-ne; că, iată, Se suie în munte, pe ucenicii aleşi împreună cu Sine ducându-i. Şi, înaintea acelora cu frumuseţe neapropiată strălucind mai mult decât soarele, Şi-a arătat slava Sa.


Stih: Slavă Ţie, Dumnezeul nostru, Slavă Ţie!

Să strălucească astăzi cerul mai luminos, că, iată, Se suie în munte Hristos, de unde va să lumineze cu strălucirea nemăsurată a slavei Dumnezeirii, razele soarelui întunecându-le, ca un Dătător de lumină.

Stih: Slavă Ţie, Dumnezeul nostru, Slavă Ţie!

Arătat-a Hristos ucenicilor taină în Tabor, strălucind la faţă mai mult decât razele soarelui, iar la îmbrăcămintea hainelor Sale fiind luminat şi alb ca zăpada, Cel ce Se îmbracă, precum zice psalmistul, cu lumina ca şi cu o haină.

Canonul Sfântului Ioan Iacob de la Neamţ
Stih: Sfinte Cuvioase Părinte Ioane, roagă-te lui Dumnezeu pentru noi!

Trupul ţi l-ai chinuit cu tot felul de lipsuri şi boli, cu foame, cu sete şi cu răceala stâncilor, pentru dragostea lui Hristos. De aceea trupul tău cel sfinţit a fost preamărit cu nestricăciunea, şi cu facerea de minuni, spre mângâierea celor ce te cinstesc.

Stih: Sfinte Cuvioase Părinte Ioane, roagă-te lui Dumnezeu pentru noi!
Cum vom lăuda îndeajuns nevoinţa ta şi a sfinţilor lui Dumnezeu, dacă noi nu iubim în aceeaşi măsură pe Hristos, Mântuitorul lumii? Şi cum vom putea moşteni cele cereşti, dacă noi nu ne lepădăm de cele pământeşti? Ci, ajută-ne, Sfinte, să scăpăm de robia celor de aici!

Stih: Sfinte Cuvioase Părinte Ioane, roagă-te lui Dumnezeu pentru noi!
Sărutăm cu evlavie icoana ta şi cinstitele tale moaşte purtătoare de har dumnezeiesc. Ajută-ne, Părinte sfinte, prin rugăciunile tale, să urmăm după făgăduinţă lui Hristos şi Sfinţilor Lui!
Stih: Sfinte Cuvioase Părinte Ioane, roagă-te lui Dumnezeu pentru noi!
Îngenunchem cu credinţă la racla cu moaştele tale cele binecuvântate şi nestricate de păcat şi de vreme, şi ne rugăm, fericite Părinte Ioane, să ne păzeşti, prin rugăciunile tale, de robia patimilor, ca să dăm răspuns la înfricoşătoarea Judecată de apoi.

Stih: Sfinte Cuvioase Părinte Ioane, roagă-te lui Dumnezeu pentru noi!
Ajută-ne, Sfinte Ioane, Părintele nostru, să urmăm întru toate nevoinţele tale, precum ai urmat iui Hristos, părăsind tulburarea şi robia celor pământeşti, ca şi noi să fim număraţi în ceata celor mântuiţi.
Stih: Sfinte Cuvioase Părinte Ioane, roagă-te lui Dumnezeu pentru noi!
Om al liniştii şi al rugăciunii fiind, cu nimeni nu vorbeai, decât cu Dumnezeu, cu Sfinţii şi cu păsările cerului, care te cinsteau şi zăboveau cu bucurie în jurul peşterii tale. Că, odihnindu-se Duhul Sfânt în inima ta, nimic nu mai doreai, decât pe Hristos, Căruia roagă-te pentru sufletele noastre!
Slavă Tatălui şi Fiului şi Sfântului Duh!
Peştera Sfintei Ana din pustiul Hozeva ţi-a fost cel din urmă sălaş pe pământ. Acolo te-ai nevoit şi ai plâns pentru neamul tău robit de apostaţi şi de păgâni; acolo ai scris frumoase învăţături, pe care ni le-ai lăsat ca pe o lumină călăuzitoare şi dătătoare de speranţă.

Şi acum şi pururea şi în vecii vecilor. Amin!
Să lăudăm pe Fecioara fără de prihană, Maica Domnului cea cu totul neîntinată, cea mai cinstită decât Heruvimii şi Serafimii, cerându-i ca, împreună cu toţi Sfinţii, să mijlocească înaintea scaunului de foc ai Dreptului Judecător.
Cântarea a 5-a (Catavasia) – glasul 8

O, de trei ori fericite lemn, pe care S-a răstignit Hristos, Împăratul şi Domnul; prin care a căzut cel ce a înşelat cu lemnul, biruit fiind de Cel ce S-a pironit pe tine cu trupul, de Dumnezeu, Cel ce dă pace sufletelor noastre!
Cântarea a 6-a
Canonul Înainte-prăznuirii Schimbării la Faţă
Irmosul – glasul 4

Înţelepţii lui Dumnezeu, care faceţi acest praznic dumnezeiesc şi cu totul cinstit al Maicii lui Dumnezeu, veniţi să batem din palme, slăvind pe Dumnezeu, Cel ce S-a născut dintr-însa.


Stih: Slavă Ţie, Dumnezeul nostru, Slavă Ţie!

Cămara slavei, bucuria ce va să fie, gătind Hristos ucenicilor, Se suie în munte, de la viaţa cea râvnitoare de la cele de jos, la viaţa cea mai înaltă ridicându-i.


Stih: Slavă Ţie, Dumnezeul nostru, Slavă Ţie!

Spăimântând minţile ucenicilor, Hristos a strălucit cerească rază pe pământ, aşezând înainte ca pe nişte slugi pe cei mai mari ai Legii şi ai Prorocilor, prin care este mărturisit a fi Dumnezeul celor morţi şi al celor vii.

Stih: Slavă Ţie, Dumnezeul nostru, Slavă Ţie!

Merge Hristos acum să Se arate făclie în loc întunecat, cu razele dumnezeieştii străluciri. Către strălucirea aceea să mergem şi noi, întru raza feţei Lui bucurându-ne!

Canonul Sfântului Ioan Iacob de la Neamţ
Stih: Sfinte Cuvioase Părinte Ioane, roagă-te lui Dumnezeu pentru noi!
Fiind înţelepţit de Dumnezeu şi plin de bărbăţie, te-ai nevoit ca un înţelept pe pământ, părăsind cele amăgitoare şi dobândind cele veşnice. Pentru aceasta te lăudăm, Părinte, şi cinstim pomenirea ta!
Stih: Sfinte Cuvioase Părinte Ioane, roagă-te lui Dumnezeu pentru noi!

Nu te-ai temut, Sfinte, de diavoli, nici de boală, nici de fiare, nici de moarte, că întru tine locuia Hristos, Mirele tău, pe Care roagă-L să ne scape şi pe noi de cursele diavolului şi ale morţii!

Stih: Sfinte Cuvioase Părinte Ioane, roagă-te lui Dumnezeu pentru noi!
Umbrit fiind de Duhul Sfânt, totdeauna aveai mintea ta la Dumnezeu, cugetând cele cereşti, că te hrăneai numai din cuvintele Sfintei Evanghelii şi din învăţăturile Sfinților Părinţi, din care apoi le dăruiai fiilor tăi duhovniceşti.
Stih: Sfinte Cuvioase Părinte Ioane, roagă-te lui Dumnezeu pentru noi!
Cugetând mereu la ceasul despărţirii de trup şi al judecăţii lui Hristos, inima ta, Părinte, se ruga neîncetat, cerând dezlegare de legăturile firii, iar mintea ta se hrănea din dulceaţa dumnezeieştilor cuvinte.

Stih: Sfinte Cuvioase Părinte Ioane, roagă-te lui Dumnezeu pentru noi!
Nu au putut demonii să te alunge din pustie, nici din peşteră, Sfinte Ioane, deşi neîncetat te înfricoşau şi te ameninţau, căci Îngerii lui Dumnezeu te acopereau cu aripile lor în chip nevăzut. De aceea, roagă-te, să. ne acopere şi pe noi de cursele vrăjmaşului!
Stih: Sfinte Cuvioase Părinte Ioane, roagă-te lui Dumnezeu pentru noi!
Nici desele boli ale trupului tău, nici frigul peşterii, nici lipsa apei şi a hranei trupeşti, nici nălucirile diavolilor, nici dorul după patria părinţilor tăi, nu te-au scos din liniştea pustiului, nici nu te-au biruit, că harul Duhului Sfânt era cu tine şi te mângâia neîncetat.

Slavă Tatălui şi Fiului şi Sfântului Duh!
Cum vom lăuda, mult-nevoitorule, osteneala ta bineplăcută lui Dumnezeu, pe care ai răbdat-o pentru frumuseţea celor cereşti? Prin rugăciune şi lacrimi ai biruit toate ispitele şi ai moştenit Raiul cel veşnic. Deci, roagă-te, Sfinte, să se mântuiască şi sufletele noastre!
Şi acum şi pururea şi în vecii vecilor. Amin.
Preasfântă Fecioară şi Maica lui Hristos Dumnezeu, ajută-ne să fim credincioşi Fiului tău şi împreună cu El să urcăm pe Tabor, ca să ne schimbăm viaţa din slavă în slavă, slăvind pe Treimea cea de o fiinţă.

Cântarea a 6-a (Catavasia) – glasul 8
În pântecele fiarei celei din apă, Iona palmele întinzându-şi în chipul Crucii, mântuitoarea Pătimire mai înainte a închipuit-o lămurit, de unde a treia zi ieşind, a însemnat Învierea cea mai presus de lume, a lui Hristos Dumnezeu, Cel ce S-a răstignit cu Trupul şi, cu Învierea cea de a treia zi, lumea a luminat. (... lung)
Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
PREOTUL: Că Tu eşti împăratul păcii şi Mântuitorul sufletelor noastre şi Ţie slavă înălţăm: Tatălui şi Fiului şi Sfântului Duh, acum şi pururea şi în vecii vecilor!
STRANA: Amin!
Condacul Sfântului Cuvios Ioan Iacob – glasul 8
Pe unul Dumnezeu iubind, de cele trecătoare ai fugit şi, în pustie locuind, cu liniştea duhului te-ai logodit, Sfinte Cuvioase Părinte Ioane, neîncetat slăvind pe Hristos, Mântuitorul lumii, pe Care roagă-L să mântuiască sufletele noastre!
Icos (se citeşte)
Părăsind cu bucurie cele pământeşti, din tinereţe ai primit chipul îngeresc în obştea Mănăstirii Neamţ şi, închinându-te la Mormântul Domnului, te-ai făcut sihastru iscusit şi, gustând din lumina cea tainică a Taborului, te-ai nevoit singur în pustiul Iordanului şi al Hozevei, călăuzit de Duhul Sfânt, Cuviose Părinte Ioane, podoaba Moldovei şi lauda sihaştrilor, pe Hristos roagă-L să mântuiască sufletele noastre!
Sinaxar

În această zi, pomenirea Înainte-prăznuirii Schimbării la faţă a Domnului, a Sfântului Cuvios Ioan Iacob de la Neamţ (Hozevitul), ale cărui sfinte moaşte s-au aflat întregi în peştera Sfânta Ana din pustiul Hozeva şi se păstrează în biserica Mănăstirii Sfântul Gheorghe Hozevitul din apropiere de Ierihon, a Sfântului Mucenic Evsignie, a Sfinţilor Mucenici Catidie şi Catidian, care au fost ucişi cu pietre, a Sfintei Nona, mama Sfântului Ierarh Grigorie Teologul, care în pace s-a săvârşit, a Sfântului Mucenic Solev egipteanul, care s-a săvârşit fiind împroşcat cu săgeţi şi a Sfântului Ierarh Fabian, episcopul Romei, care de sabie s-a săvârşit. Cu ale lor sfinte rugăciuni, Doamne, miluieşte-ne şi ne mântuieşte pe noi. Amin.

Cântarea a 7-a
Canonul Înainte-prăznuirii Schimbării la Faţă
Irmosul – glasul 4

N-au slujit făpturii înţelepţii lui Dumnezeu, ci numai Făcătorului; şi, groaza focului bărbăteşte călcând-o, se bucurau, cântând: Prealăudate Dumnezeul părinţilor noştri şi Doamne, binecuvântat eşti!

Stih: Slavă Ţie, Dumnezeul nostru, Slavă Ţie!

Urmând lui Hristos, Cel ce a suit la înălţime sufletească pe ucenicii Săi aleşi, să vedem privelişte minunată şi, împreună cu ei spăimântându-ne, să grăim: Dumnezeule, binecuvântat eşti!

Stih: Slavă Ţie, Dumnezeul nostru, Slavă Ţie!

Firea omenească cea întinată curăţind-o cu apă şi cu foc, în trupul Tău ai arătat strălucirea acesteia, Mântuitorule, cu faţa Ta strălucind mai mult decât soarele, chipul slavei ce va să fie arătându-l.
Stih: Slavă Ţie, Dumnezeul nostru, Slavă Ţie!

Să ne suim în sfântul munte împreună cu Hristos, Cel ce a suit pe fiii lui Zevedei şi pe Petru, pe care i-a ales mărturii ale slavei Sale, care grăiesc: Dumnezeule, binecuvântat eşti!
Canonul Sfântului Ioan Iacob de la Neamţ
Stih: Sfinte Cuvioase Părinte Ioane, roagă-te lui Dumnezeu pentru noi!
Cinstim ostenelile tale, Sfinte Cuvioase Părinte Ioane, lăudăm viaţa ta pustnicească şi ne închinăm cu evlavie icoanei tale. Mijloceşte, prin rugăciunile tale, la Hristos Dumnezeu, să mântuiască lumea şi țara în care te-ai născut şi să ierte păcatele noastre!

Stih: Sfinte Cuvioase Părinte Ioane, roagă-te lui Dumnezeu pentru noi!
Îngenunchem la racla cu sfintele tale moaşte cele făcătoare de minuni, le sărutăm cu credinţă şi te rugăm noi, toţi fiii tăi, Părinte, dăruieşte-ne acest odor de mare preţ, să ne fie mângâiere întru necazuri, vindecare bolilor, îndemn celor râvnitori pentru Hristos şi mustrare celor neascultători care au părăsit Biserica lui Dumnezeu.
Stih: Sfinte Cuvioase Părinte Ioane, roagă-te lui Dumnezeu pentru noi!
Ne căim de păcatele noastre, purtătorule de Dumnezeu Părinte, că tu, părăsind toate cele pământeşti, ai dobândit, cu ostenelile tale, cele cereşti. Iar noi, robiți de cele trecătoare, ne-am îndepărtat de Hristos Mântuitorul, pe Care roagă-L, fericite, să miluiască sufletele noastre!
Stih: Sfinte Cuvioase Părinte Ioane, roagă-te lui Dumnezeu pentru noi!
Cu postiri și rugăciuni, cu lacrimi, cu privegheri şi cu minte neîntinată, ai biruit firea şi pe diavoli, ai urmat marilor sihaştri de demult şi împreună cu Îngerii te-ai făcut închinător Preasfintei Treimi, Căreia roagă-te, Părinte, şi pentru sufletele noastre!
Stih: Sfinte Cuvioase Părinte Ioane, roagă-te lui Dumnezeu pentru noi!
Apărător al dreptei credinţe ai fost, Cuvioase, că Evanghelia lui Hristos ai împlinit-o şi sfintele Lui porunci le-ai păzit; pe cei leneşi i-ai deşteptat cu sfaturile tale, pe călugări la rugăciune i-ai îndemnat, pe mireni la pocăinţă i-ai chemat, iar pe cei răi cu tărie i-ai mustrat.
Stih: Sfinte Cuvioase Părinte Ioane, roagă-te lui Dumnezeu pentru noi!
Nu vom înceta a te lăuda pe tine, Sfinte Ioane, că te-ai făcut sălaş al Preasfântului Duh, cu sufletul arzând, cu inima încălzind, prin cuvânt însemnând şi prin tăcere pe cei mândri smerind. Roagă-te să se mântuiască sufletele noastre!
Slavă Tatălui şi Fiului şi Sfântului Duh!
Întru tine s-a odihnit Hristos, împreună cu Tatăl şi cu Duhul, iar întru noi stăpâneşte păcatul şi grjile cele trecătoare. Întinde-ne mână de ajutor, Părinte, deşteaptă-ne la pocăinţă şi, prin rugăciunile tale, învredniceşte-ne să odihnim pe Duhul Sfânt în inimile noastre.

Şi acum şi pururea şi în vecii vecilor. Amin!
Cu ce cuvinte vom începe a te lăuda pe tine, Născătoare de Dumnezeu, că nu ne pricepem, fiind slabi şi lipsiţi de iubire. Dar, roagă-te pentru noi toţi, împreună cu Sfântul Ioan Părintele nostru, să se mântuiască lumea, ţara şi sufletele noastre!
Cântarea a 7-a (Catavasia) – glasul 8
Nebuna poruncă a tiranului celui păgân, pe popoare le-a tulburat, suflând cu îngrozire şi cu hulă urâtă lui Dumnezeu; însă pe cei trei tineri nu i-a înfricoşat mânia cea de fiară, nici focul cel mistuitor, ci, cu duh de rouă aducător ce împotrivă sufla, înăuntrul focului fiind, cântau: Prealăudate Dumnezeul părinţilor şi al nostru, binecuvântat eşti!
Cântarea a 8-a
Canonul Înainte-prăznuirii Schimbării la Faţă
Irmosul – glasul 4

Pe tinerii cei binecredincioşi, în cuptor, naşterea Născătoarei de Dumnezeu i-a mântuit, atunci fiind închipuită, iar acum plinită; pe toată lumea ridică să-Ţi cânte Ţie: pe Domnul, lucrurile, lăudaţi-L şi-L preaînălţaţi întru toţi vecii!

Stih: Slavă Ţie, Dumnezeul nostru, Slavă Ţie!

Cine nu se va mira, Cuvinte, Împărate a toate, de măreţia slavei Tale, pe care, schimbându-Te la Faţă, ai arătat-o ucenicilor Tăi, cu dumnezeieşti străluciri luminându-i. Cu aceia împreună luminează-ne cu lumina Ta şi pe noi, cei ce mai înainte prăznuim cu credinţă şi Te lăudăm.


Stih: Slavă Ţie, Dumnezeul nostru, Slavă Ţie!

Înălţimea cereştii vieţuiri şi dumnezeiasca strălucire a slavei Tale celei veşnice, dăruieşte-le robilor Tăi celor ce prăznuiesc acum mai înainte luminata prăznuirea Schimbării Tale la faţă, în care, lumină strălucind, luminezi pe cei ce Te laudă pe Tine, Hristoase, Dătătorule de viaţă.

Stih: Slavă Ţie, Dumnezeul nostru, Slavă Ţie!

Dătător de lumină şi Lumină neapropiată şi pururea veşnică fiind, Cel ce eşti fără început şi Te îmbraci cu lumina ca şi cu o haină, lumină în lume ai strălucit cu trupul umblând, şi lumină în munte ai luminat, arătând chipul slavei părinteşti.
Tricântarea Înainte-prăznuirii
Stih: Slavă Ţie, Dumnezeul nostru, Slavă Ţie!
Ziua aceasta de acum, a luminatei Schimbări la faţă a Domnului, înainte strălucind lumii, porunceşte, zicând: Toate lucrurile, lăudaţi şi preaînălţaţi pe Hristos întru toţi vecii!

Stih: Slavă Ţie, Dumnezeul nostru, Slavă Ţie!
Veniţi, credincioşilor, să mergem cu gândul la Muntele Taborului, să vedem Schimbarea la faţă cea prealuminată a lui Hristos, că luminează pe toţi cei ce-L slăvesc, în veci.

Stih: Slavă Ţie, Dumnezeul nostru, Slavă Ţie!
Astăzi să facem întâmpinarea Schimbării la faţă a lui Hristos, cu inimă curată şi să strigăm: Toate lucrurile, lăudaţi şi preaînălţaţi pe Hristos în veci!
Stih: Preasfântă Treime, Dumnezeul nostru, Slavă Ţie!
O Dumnezeire teologhisită în trei feţe: pe Tatăl şi pe Fiul şi pe Duhul cel Preasfânt, împreună, toate lucrurile, lăudaţi-O şi O preaînălţaţi întru toţi vecii!
Canonul Sfântului Ioan Iacob de la Neamţ
Stih: Sfinte Cuvioase Părinte Ioane, roagă-te lui Dumnezeu pentru noi!
Vino la noi, purtătorule de Dumnezeu, Sfinte Ioane, lauda sihaştrilor, şi ne bucură cu moaştele tale cele făcătoare de minuni şi purtătoare de bună mireasmă, că nu avem alt ajutor în marea cea tulburată a acestei vieţi.
Stih: Sfinte Cuvioase Părinte Ioane, roagă-te lui Dumnezeu pentru noi!
Vino la noi, iubitorule de Hristos, Părinte, şi ascultă cererile fiilor tăi sufleteşti şi întăreşte credinţa şi răbdarea fraţilor tăi din care te-ai născut, povăţuindu-ne pe toţi pe calea mântuirii!
Stih: Sfinte Cuvioase Părinte Ioane, roagă-te lui Dumnezeu pentru noi!
Vino la noi, fiii tăi, următorule al lui Hristos, cel ce te-ai arătat mărgăritar de mare preţ al Bisericii Ortodoxe, şi ne învaţă cum să ne pocăim şi să iertăm, ca să dobândim viaţa cea de veci!
Stih: Sfinte Cuvioase Părinte Ioane, roagă-te lui Dumnezeu pentru noi!
Ai milă de noi, fiii tăi, şi ne dă tărie şi curaj, smerenie şi înţelepciune în lupta cea grea cu slujitorii iadului, şi prin rugăciunile tale, Sfinte Ioane, ajută-ne să ne izbăvim de întuneric şi să dobândim lumina Învierii în Hristos!
Binecuvântăm pe Tatăl şi pe Fiul şi pe Sfântul Duh, Domnul!
Te chemăm în ajutor, Sfinte, nu ne uita; te lăudăm, Cuvioase, cu glas de bucurie, nu-ţi întoarce faţa de la noi; te aşteptăm, Părinte, nu ne părăsi; îţi ieşim în întâmpinare, nu ne lăsa singuri în vâltoarea ispitelor, ci vino la noi, fiii tăi, şi ne mângâie prin rugăciunile şi cinstitele tale moaşte, pe care cu credinţă le sărutăm!
Şi acum şi pururea şi în vecii vecilor. Amin!
Cum să nu te lăudăm pe tine, Maica lui Hristos Dumnezeu, lauda Îngerilor şi rugătoarea tuturor credincioşilor, că, prin rugăciunile tale diavolii sunt alungaţi, ispitele se biruiesc, răutatea se stinge, ura se preface în bucurie, cei răi se fac buni prin pocăinţă şi noi ne mântuim.
Cântarea a 8-a (Catavasia) – glasul 8
Stih: Să lăudăm, să binecuvântăm şi să ne închinăm Domnului, cântându-I şi preaînălţăndu-L întru toţi vecii!
Binecuvântaţi, tineri cei întocmai cu numărul Treimii, pe Făcătorul Dumnezeu-Părintele! Lăudaţi pe Cuvântul, Cel ce S-a pogorât şi focul în rouă l-a prefăcut şi preaînălţaţi pe Duhul Cel Preasfânt, Care dă viaţă tuturor întru toţi vecii!
PREOTUL: Pe Născătoarea de Dumnezeu și Maica Luminii întru cântări cinstindu-o, să o mărim!
STRANA cântă pe glasul Catavasiilor:

Cântarea Maicii Domnului - glasul 8
Stih 1: Măreşte, suflete al meu, pe Domnul, şi s-a bucurat duhul meu de Dumnezeu, Mântuitorul meu!
Se cântă după fiecare Stih: Ceea ce eşti mai cinstită decât Heruvimii şi mai slăvită fără de asemănare decât Serafimii, care, fără stricăciune pe Dumnezeu-Cuvântul ai născut, pe tine, cea cu adevărat Născătoare de Dumnezeu, te mărim!
Stih 2: Că a căutat spre smerenia roabei Sale, că iată, de acum mă vor ferici toate neamurile.
Stih 3: Că mi-a făcut mie mărire Cel puternic, sfânt să fie numele Lui şi mila Lui, din neam în neam, spre cei ce se tem de El.

Stih 4: Făcut-a tărie cu braţul Său Domnul, risipit-a pe cei mândri în cugetul inimii lor.
Stih 5: Pogorât-a pe cei puternici de pe scaune şi a înălţat pe cei smeriţi; pe cei flămânzi i-a umplut de bunătăţi şi pe cei bogaţi i-a scos afară deşerţi.

Stih 6: Luat-a pe Israel  sluga Sa, ca să pomenească mila, precum a grăit către părinţii noştri, lui Avraam şi seminţiei lui până în veac.

Ceea ce eşti mai cinstită decât Heruvimii şi mai slăvită fără de asemănare decât Serafimii, care, fără stricăciune pe Dumnezeu-Cuvântul ai născut, pe tine, cea cu adevărat Născătoare de Dumnezeu, te mărim!
Cântarea a 9-a
Canonul Înainte-prăznuirii Schimbării la Faţă
Irmosul – glasul 4

Tot neamul pământesc să salte cu Duhul, fiind luminat; şi să prăznuiască firea minţilor celor fără de trup, cinstind sfânta prăznuire a Maicii lui Dumnezeu şi să cânte: Bucură-te, Preafericită, Născătoare de Dumnezeu, Curată, pururea Fecioară!

Stih: Slavă Ţie, Dumnezeul nostru, Slavă Ţie!

Să se bucure cerul, mai înainte simţind pe Soarele cel neapus, răsărind acum pe pământ în Muntele Taborului, vrând să acopere cu dumnezeiasca slavă razele soarelui. Şi pământul să dănţuiască luminat, cu cerească rază şi cu lumină strălucind şi lumină făcându-se.


Stih: Slavă Ţie, Dumnezeul nostru, Slavă Ţie!

Lăudând David a Ta Schimbare la faţă, mai înainte a răspuns, zicând: Cine se va asemăna Ţie, Doamne, între fiii lui Dumnezeu? Că Tu, preaslăvit fiind în sfaturile Sfinţilor, mare Te-ai arătat celor dimprejurul Tău, înfricoşător în slava dumnezeiescului chip.

Stih: Slavă Ţie, Dumnezeul nostru, Slavă Ţie!

O, Cuvinte al lui Dumnezeu, Înţelepciunea şi Puterea şi Chipul Tatălui! O, Dumnezeule cel cunoscut de credincioşi şi Omule cel văzut de toţi! Învredniceşte-ne să săvârşim luminată prăznuirea Schimbării Tale la faţă şi să strălucim prin lumina faptelor bune.
Tricântarea Înainte-prăznuirii
Stih: Slavă Ţie, Dumnezeul nostru, Slavă Ţie!
Săvârşind cu laude această zi înainte-mergătoare a preaslăvitei şi preastrălucitei Tale Schimbări la Faţă, Doamne, pe Tine Te slăvim!

Stih: Slavă Ţie, Dumnezeul nostru, Slavă Ţie!
Cu bună schimbare schimbându-ne prin Schimbarea la faţă a lui Hristos, să ne aflăm şi noi luminaţi prin fapte bune, pe aceasta slăvind-o.

Stih: Slavă Ţie, Dumnezeul nostru, Slavă Ţie!
Uşile cele dinainte ale slăvitei Schimbări la faţă a Domnului văzându-le, să ne luminăm gândurile noastre, duhovniceşte pe aceasta slăvind-o.
Stih: Preasfântă Treime, Dumnezeul nostru, Slavă Ţie!
Pe Tine, Fiinţa cea atotputernică, în Treime şi în Unime, pe Tatăl şi pe Fiul şi pe Duhul Sfânt, în cântări Te slăvim.
Canonul Sfântului Ioan Iacob de la Neamţ
Stih: Sfinte Cuvioase Părinte Ioane, roagă-te lui Dumnezeu pentru noi!
Lipsit fiind de cele pământeşti, te-ai îmbogăţit în cele cereşti, agonisind prin multe osteneli cununa faptelor bune. Ajută-ne, Sfinte Ioane, iubitorule de Dumnezeu, să nu pierdem cununa mântuirii, fiind lipsiţi de fapte bune!
Stih: Sfinte Cuvioase Părinte Ioane, roagă-te lui Dumnezeu pentru noi!
Ai alergat, Sfinte Părinte, ca să găseşti izvoarele liniştii, ajungând până în Ţara Sfântă. Dar nici acolo n-ai aflat-o, că liniştea deplină a sufletului se dobândeşte numai în cer. De aceea, te-ai nevoit până la obştescul tău sfârşit în pustie, vorbind numai cu Dumnezeu şi învăţându-ne să căutăm liniştea şi pacea Duhului Sfânt.
Stih: Sfinte Cuvioase Părinte Ioane, roagă-te lui Dumnezeu pentru noi!
Te-ai depărtat de oameni, ca să fii numai cu Dumnezeu; ai lepădat cele trecătoare, ca să dobândeşti pe cele veşnice. De aceea, acum te veseleşti în lumina lui Hristos în veci şi te rogi pentru cei ce te cinstesc cu dragoste.
Stih: Sfinte Cuvioase Părinte Ioane, roagă-te lui Dumnezeu pentru noi!
Învaţă-ne a ne ruga cu mintea şi cu inima şi a dori numai pe Hristos, Părinte. Învaţă-ne a ne smeri şi a ierta, ca să devenim fii ai lui Dumnezeu, Care este veşnică iubire. Învaţă-ne a ne plânge păcatele şi a mângâia pe aproapele, ca să primim şi noi milă şi mângâiere de sus şi iertare de păcate!
Slavă Tatălui şi Fiului şi Sfântului Duh!
Aflat-ai har de la Dumnezeu, Cuvioase Ioane, şi ai fost numărat în ceata Sfinţilor Părinţi. Nu ne uita pe noi, cei săraci şi slabi în cele duhovniceşti, şi cere pentru noi de la Hristos iertare de păcate şi mântuire sufletelor noastre!
Şi acum şi pururea şi în vecii vecilor. Amin!
Bucură-te, Marie, preasfântă Fecioară; bucură-te, Născătoare de Dumnezeu, nădejdea noastră; bucură-te, rugătoarea şi mijlocitoarea lumii înaintea Presfintei Treimi, Căreia nu înceta a te ruga, Stăpână, împreună cu Sfântul Ioan cel Nou de la Neamţ, să se mântuiască sufletele noastre!
Preasfântă Născătoare de Dumnezeu, miluieşte-ne pe noi!
Cântarea a 9-a (Catavasia) – glasul 8
Rai de Taină eşti, Născătoare de Dumnezeu, care ai odrăslit nelucrat pe Hristos, de Care pomul Crucii, cel de viaţă purtător, pe pământ a fost sădit. Pentru aceasta, acum înălţat fiind, închinându-ne lui, pe tine te mărim!
Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
PREOTUL: Că pe Tine Te laudă toate Puterile cereşti şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!
STRANA: Amin!
Luminânda Sfântului Cuvios Ioan Iacob – glasul 2
Podobie: Cu ucenicii să ne suim…
Întrarmându-te cu rugăciunea şi cu iubirea lui Hristos, fericite Părinte Ioane, ai luat Crucea şi te-ai dus în pustiul Iordanului, unde te-ai nevoit, biruind pe diavoli şi slăbiciunile firii, prin rugăciuni cu lacrimi, prin post şi mucenicească răbdare. Pentru aceasta, ajungând acum în lumina cerească şi în ceata Sfinţilor, roagă-te pentru cei ce cu dragoste te cinstesc pe tine! (de două ori)
Slavă Tatălui şi Fiului şi Sfântului Duh!
Şi acum şi pururea şi în vecii vecilor. Amin!

Luminânda Înainte-prăznuirii Schimbării la faţă – glasul 2
Podobie: Cu Ucenicii să ne suim …
Cei ce dorim cu totul dumnezeiasca slavă, să tăiem norul trupului cel pământesc, suindu-ne în Muntele Taborului, ca nişte cereşti; şi, lui Moise, lui Ilie şi celor aleşi dintre ucenici să ne sârguim a ne face părtaşi şi a ne învrednici dumnezeieştii străluciri celei neapropiate, din lumină luând lumină.
Laudele
Stihirile de laudă ale Înainte-prăznuirii – glasul 1
Podobie: Ceea ce eşti bucuria…

Stih: Toată suflarea să laude pe Domnul! Lăudaţi pe Domnul din ceruri, lăudaţi-L pe El întru cei de sus: Ţie se cuvine cântare, Dumnezeule!

Stih: Lăudaţi-L pe El toţi îngerii Lui! Lăudaţi-L pe El toate puterile Lui: Ţie se cuvine cântare, Dumnezeule!
Stih: Ca să facă între dânşii judecată scrisă; slava aceasta este  tuturor cuvioșilor săi. (Psalmul 149, 9)
Preasfintei şi slăvitei Schimbări la faţă făcând întîmpinare în ziua de acum, să-L slăvim pe Hristos, Cel ce a schimbat firea noastră, prin focul Dumnezeirii, şi, ca mai înainte, a luminat-o cu nestricăciunea.
Stih: Lăudaţi pe Dumnezeu întru Sfinţii Lui, lăudaţi-L pe El întru tăria puterii Lui! (Psalmul 150, 1)
Veniţi să ne suim în Muntele Taborului ca, prin credinţă, să vedem prealuminata Schimbare la faţă a Domnului şi, închinându-ne Lui cu frică, să zicem: Tu eşti Dumnezeu, Cel ce Te-ai întrupat şi ai îndumnezeit omenirea.

Stih: Lăudaţi-L pe El întru puterile Lui, lăudaţi-L pe El după mulţimea slavei Lui! (Psalmul 150, 2)
Aceasta este ziua cea dinaintea prăznuirii la care S-a schimbat la față Hristos, fiind împreună cu El ucenicii Lui, şi Moise şi Ilie, în muntele Taborului; atunci s-a auzit glas ca acesta, grăind: Acesta este cu adevărat Fiul Meu cel ales!
Stihirile de laudă ale Sfântului Cuvios Ioan Iacob – glasul 8
Podobie: O, preaslăvită minune…
Stih: Lăudaţi-L pe El în glas de trâmbiţă, lăudaţi-L pe El în psaltire şi în alăută! (Psalmul 150, 3)
Cuvioase Părinte Ioane, podoaba călugărilor şi iubitorule de nevoinţă, din tinereţe ai luat Crucea lui Hristos şi i-ai urmat cu credinţă, biruind slăbiciunile firii şi ispitele diavoleşti, întrarmându-te cu rugăciunea şi cu postul şi străin în ţară străină fiind, te-ai logodit cu pustia, în toată viaţa ta slăvind, împreună cu Îngerii, pe Dumnezeu cel în Treime lăudat şi preaslăvit.

Stih: Lăudaţi-L pe El în timpane şi în horă, lăudaţi-L pe El în strune şi în organe! (Psalmul 150, 4)

Bunule nevoitor, lăsând patria ta, te-ai ostenit în Ţara Sfântă unde a înviat Hristos, cu călugării în lavră smerindu-te, cu pustnicii în pustia Iordanului rugându-te şi cu sfinţii sihaştri în peşteră jertfindu-te pentru dragostea lui Dumnezeu. Pentru aceasta, îţi cântăm: Bucură-te, Cuvioase Părinte Ioane, lauda Moldovei şi cununa sihaştrilor, şi te roagă pentru sufletele noastre!
Stih: Lăudaţi-L pe El în chimvale bine-răsunătoare, lăudaţi-L pe El în chimvale de strigare! Toată suflarea să laude pe Domnul! (Psalmul 150, 5-6)

Cu ce cuvinte şi cântări vom lăuda astăzi pe Sfântul Ioan cel Nou din lavra Neamţului, care în pustiul Iordanului s-a nevoit şi în peştera Sfintei Ana mulţi ani a sihăstrit, desăvârşit făcându-se şi în cetele Sfinţilor numărându-se cu harul său. Pentru aceasta cu evlavie să-l lăudăm: Bucură-te, Sfinte Ioane, Părintele nostru, lauda României şi a întregii Ortodoxii!

Slavă Tatălui şi Fiului şi Sfântului Duh!
A Sfântului Cuvios Ioan Iacob - glasul 8
Veniţi astăzi, toate cetele dreptcredincioşilor, să lăudăm într-un glas, după cuviinţă, pe Sfântul Ioan, crinul cel binecuvântat şi cu bună mireasmă, care a odrăslit pe pământul Moldovei şi a fost închinat lui Hristos în lavra cea mare de la Neamţ, iar în Ţara Sfântă a rodit, şi să-i cântăm: Bucură-te, floare de mult preţ a călugărilor; bucură-te, sihastru desăvârşit în pustiul Iordanului, bucură-te, Cuvioase Părinte Ioane, rugător neadormit pentru sufletele noastre!
Şi acum şi pururea şi în vecii vecilor. Amin!
A Înainte-prăznuirii Schimbării la Faţă - glasul 5
Făcător şi Plinitor al Legii şi al Prorocilor pe Tine, Hristoase, Te-au mărturisit, văzându-Te în nor, Moise, văzătorul de Dumnezeu, şi Ilie, cel purtat în car de foc şi nears pe cer mergător, la Schimbarea Ta la față. Cu aceia împreună învredniceşte-ne şi pe noi de luminarea Ta, Stăpâne, ca să Te lăudăm în veci.


PREOTUL: Slavă Ţie, Celui ce ne-ai arătat nouă lumina!
STRANA cântă: Doxologia mare pe glasul 8
(pe care s-a cântat Stihira de la „Slavă...“)

Slavă întru cei de sus lui Dumnezeu şi pe pământ pace, între oameni bunăvoire!


Lăudămu-Te, bine Te cuvântăm, ne închinăm Ţie, îţi mulţumim Ţie, Te slăvim pe Tine, pentru slava Ta cea mare.


Doamne, Împărate ceresc, Dumnezeule, Părinte Atotţiitorule, Doamne Fiule Unule-Născut, Iisuse Hristoase şi Duhule Sfinte.


Doamne Dumnezeule, Mieluşelul lui Dumnezeu, Fiul Părintelui, Cel ce ştergi păcatul lumii, miluieşte-ne pe noi, Cel ce ştergi păcatele lumii!


Primeşte rugăciunile noastre, Cel ce şezi de-a dreapta Tatălui, şi ne miluieşte pe noi!


Că Tu eşti Unul Sfânt, Tu eşti Unul Domn, Iisus Hristos, întru slava lui Dumnezeu-Tatăl. Amin!


În toate zilele bine Te vom cuvânta şi vom lăuda numele Tău în veac şi în veacul veacului.


Învredniceşte-ne, Doamne, în ziua aceasta, fără de păcat să ne păzim noi!


Bine eşti cuvântat  Doamne, Dumnezeul părinţilor noştri, şi lăudat şi preaslăvit este numele Tău în veci! Amin!


Fie, Doamne, mila Ta spre noi, precum am nădăjduit întru Tine!


Bine eşti cuvântat Doamne, învaţă-ne pe noi îndreptările Tale! (de trei ori)

Doamne, scăpare Te-ai făcut nouă în neam şi în neam; eu am zis: Doamne, miluieşte-mă, vindecă sufletul meu, că am greşit Ţie!


Doamne, la Tine am scăpat, învaţă-mă să fac voia Ta, că Tu eşti Dumnezeul meu!


Că la Tine este izvorul vieţii, întru lumina Ta vom vedea lumină.


Tinde mila Ta celor ce Te cunosc pe Tine!


Sfinte Dumnezeule, Sfinte tare, Sfinte fără de moarte, miluieşte-ne pe noi! (de trei ori)
Slavă Tatălui şi Fiului şi Sfântului Duh!

Şi acum şi pururea şi în vecii vecilor. Amin!

Sfinte fără de moarte, miluieşte-ne pe noi!


Sfinte Dumnezeule, Sfinte tare, Sfinte fără de moarte, miluieşte-ne pe noi!
Troparul Sfântului Cuvios Ioan Iacob – glasul 8
Întru tine, Părinte, cu osârdie s-a mântuit cel după chip, căci lăsând lumea şi patria ta, ai luat Crucea lui Hristos şi în Valea Iordanului te-ai aşezat spre nevoinţă. Pentru aceasta, şi cu îngerii acum se bucură, Cuvioase Părinte Ioane, duhul tău. Roagă-te lui Hristos Dumnezeu să mântuiască sufletele noastre!
Slavă Tatălui şi Fiului şi Sfântului Duh!
Şi acum şi pururea şi în vecii vecilor. Amin!
Troparul Înainte-prăznuirii - glasul 4
Schimbarea la Faţă a lui Hristos mai înainte să o întâmpinăm, luminat prăznuind cele mai înainte de prăznuire, credincioşilor, şi să strigăm: Apropiatu-s-a ziua dumnezeieştii veselii; Stăpânul se suie în Muntele Taborului, frumuseţea Dumnezeirii Sale să o strălucească. 

SFÂNTA ȘI DUMNEZEIASCA LITURGHIE
a celui între Sfinţi Părintelui nostru Ioan Gură de Aur,
arhiepiscopul Constantinopolului

PREOTUL: Binecuvântată este Împărăţia Tatălui şi a Fiului şi a Sfântului Duh, acum şi pururea şi în vecii vecilor!


STRANA: Amin!

Ectenia mare
PREOTUL: Cu pace, Domnului să ne rugăm!

STRANA răspunde după fiecare cerere: Doamne, miluiește!

PREOTUL: Pentru pacea de sus şi pentru mântuirea sufletelor noastre, Domnului să ne rugăm!

Pentru pacea a toată lumea, pentru buna stare a sfintelor lui Dumnezeu Biserici şi pentru unirea tuturor, Domnului să ne rugăm!

Pentru sfântă biserica aceasta şi pentru cei ce cu credinţă, cu evlavie şi cu frică de Dumnezeu intră în ea, Domnului să ne rugăm!

Pentru Preasfinţitul Părintele nostru (Numele), episcopul (denumirea eparhiei), pentru cinstita preoţime şi cea întru Hristos diaconime, pentru tot clerul şi poporul, Domnului să ne rugăm!

Pentru binecredinciosul popor român de pretutindeni, pentru conducătorii ţării noastre, pentru mai marii orașelor și ai satelor și pentru iubitoarea de Hristos armată, Domnului să ne rugăm!

Pentru sfânt locaşul acesta, ţara aceasta şi pentru toate oraşele şi satele şi pentru cei ce cu credinţă locuiesc în ele, Domnului să ne rugăm!

Pentru buna întocmire a văzduhului, pentru îmbelşugarea roadelor pământului şi pentru vremuri paşnice, Domnului să ne rugăm!

Pentru cei ce călătoresc pe uscat, pe ape şi prin aer, pentru cei bolnavi, pentru cei ce se ostenesc, pentru cei robiţi şi pentru mântuirea lor, Domnului să ne rugăm!

(Aici se pot pune cereri pentru diferite trebuinţe, care sunt tipărite la sfârşitul Liturghierului)

Pentru ca să fim izbăviţi noi, de tot necazul, mânia, primejdia şi nevoia, Domnului să ne rugăm!

Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!

PREOTUL: Că Ţie se cuvine toată slava, cinstea şi închinăciunea, Tatălui şi Fiului şi Sfântului Duh, acum şi pururea şi în vecii vecilor.

STRANA: Amin!
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Antifonul întâi

Binecuvintează, suflete al meu, pe Domnul şi toate cele dinlăuntrul meu numele cel sfânt al Lui! Binecuvântat eşti, Doamne!

Ectenia mică

PREOTUL: Iară şi iară, cu pace, Domnului să ne rugăm!


STRANA: Doamne, miluieşte!


PREOTUL: Apără, mântuieşte, miluieşte şi ne păzeşte, pe noi, Dumnezeule, cu harul Tău!


STRANA: Doamne, miluieşte!


PREOTUL: Pe Preasfânta, curata, preabinecuvântata, mărita stăpâna noastră, de Dumnezeu Născătoarea şi pururea Fecioara Maria, cu toţi sfinţii să o pomenim!


STRANA: Preasfântă Născătoare de Dumnezeu, miluieşte-ne pe noi!


PREOTUL: Pe noi înşine şi unii pe alţii şi toată viaţa noastră lui Hristos Dumnezeu să o dăm!


STRANA: Ţie, Doamne!


PREOTUL: Că a Ta este stăpânirea şi a Ta este împărăţia, şi puterea, şi slava, a Tatălui şi a Fiului şi a Sfântului Duh, acum şi pururea şi în vecii vecilor!


STRANA: Amin!

Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!
Antifonul al doilea

Unule-Născut, Fiule şi Cuvântul Lui Dumnezeu, Cel ce eşti fără de moarte şi ai primit, pentru mântuirea noastră, a Te întrupa din Sfânta Născătoare de Dumnezeu şi pururea Fecioară Maria; Care neschimbat Te-ai întrupat şi, răstignindu-Te, Hristoase Dumnezeule, cu moartea pe moarte ai călcat; Unul fiind din Sfânta Treime, împreună-slăvit cu Tatăl şi cu Duhul Sfânt, mântuieşte-ne pe noi!

Ectenia mică

PREOTUL: Iară şi iară cu pace, Domnului să ne rugăm!


STRANA: Doamne, miluieşte!


PREOTUL: Apără, mântuieşte, miluieşte şi ne păzeşte, pe noi, Dumnezeule, cu harul Tău!


STRANA: Doamne, miluieşte!


PREOTUL: Pe Preasfânta, curata, preabinecuvântata, mărita stăpâna noastră, de Dumnezeu Născătoarea şi pururea Fecioara Maria, cu toţi sfinţii să o pomenim!


STRANA: Preasfântă Născătoare de Dumnezeu, miluieşte-ne pe noi!


PREOTUL: Pe noi înşine şi unii pe alţii şi toată viaţa noastră lui Hristos Dumnezeu să o dăm!


STRANA: Ţie, Doamne!


PREOTUL: Că bun şi iubitor de oameni Dumnezeu eşti şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!


STRANA: Amin!

Antifonul al treilea (Fericirile) 

Întru Împărăţia Ta, când vei veni, pomeneşte-ne pe noi, Doamne!


Fericiţi cei săraci cu duhul, că a acelora este Împărăţia cerurilor.


Fericiţi cei ce plâng, că aceia se vor mângâia.


Fericiţi cei blânzi, că aceia vor moşteni Pământul.


Fericiţi cei flămânzi şi însetaţi de dreptate, că aceia se vor sătura.


Fericiţi cei milostivi, că aceia se vor milui.


Fericiţi cei curaţi cu inima, că aceia vor vedea pe Dumnezeu.


Fericiţi făcătorii de pace, că aceia fiii lui Dumnezeu se vor chema.


Fericiţi cei prigoniţi pentru dreptate, că a acelora este Împărăţia cerurilor.


Fericiţi veţi fi, când vă vor ocărî pe voi şi vă vor prigoni, şi vor zice tot cuvântul rău împotriva voastră, minţind pentru Mine,


Bucuraţi-vă şi vă veseliţi, că plata voastră multă este în ceruri!
Slavă Tatălui şi Fiului şi Sfântului Duh!
A Sfintei Treimi din Octoih, miercuri - glasul 8
Slavă Tatălui Celui singur fără de moarte! Slavă Fiului, Celui ce viețuiește în veci! Slavă dimpreună Duhului celui Preasfânt, Care sfinţeşte toată făptura!
Şi acum şi pururea şi în vecii vecilor. Amin!
A Născătoarei de Dumnezeu din Octoih, miercuri - glasul 8
Din pântecele tău fecioresc, Născătoare de Dumnezeu, a răsărit Făcătorul soarelui și al lunii, pe Care văzându-L răstignit pe lemn, toată zidirea s-a tulburat.

Vohodul mic (Ieșirea cu Sfânta Evanghelie)

PREOTUL: Înţelepciune! Drepţi!

STRANA: Veniţi să ne închinăm şi să cădem la Hristos. Mântuieşte-ne pe noi, Fiul lui Dumnezeu, Cel ce ești minunat întru Sfinți, pe noi, cei ce-Ţi cântăm Ţie: Aliluia!
Apoi cântă: Troparele și Condacele
Troparul Înainte-prăznuirii Schimbării la faţă - glasul 4
Schimbarea la Faţă a lui Hristos mai înainte să o întâmpinăm, luminat prăznuind cele mai înainte de prăznuire, credincioşilor, şi să strigăm: Apropiatu-s-a ziua dumnezeieştii veselii; Stăpânul se suie în Muntele Taborului, frumuseţea Dumnezeirii Sale să o strălucească.
Troparul Sfântului Cuvios Ioan Iacob – glasul 8
Întru tine, Părinte, cu osârdie s-a mântuit cel după chip, căci lăsând lumea şi patria ta, ai luat Crucea lui Hristos şi în Valea Iordanului te-ai aşezat spre nevoinţă. Pentru aceasta, şi cu îngerii acum se bucură, Cuvioase Părinte Ioane, duhul tău. Roagă-te lui Hristos Dumnezeu să mântuiască sufletele noastre!
Slavă Tatălui şi Fiului şi Sfântului Duh!
Condacul Sfântului Cuvios Ioan Iacob – glasul 8
Pe unul Dumnezeu iubind, de cele trecătoare ai fugit şi, în pustie locuind, cu liniştea duhului te-ai logodit, Sfinte Cuvioase Părinte Ioane, neîncetat slăvind pe Hristos, Mântuitorul lumii, pe Care roagă-L să mântuiască sufletele noastre!
Şi acum şi pururea şi în vecii vecilor. Amin!

Condacul Înainte-prăznuirii Schimbării la Față - glasul 4
Podobie: Arătatu-Te-ai astăzi...
Întru dumnezeiască Schimbarea la față, astăzi toată firea omenească înainte străluceşte dumnezeieşte, cu veselie strigând: Se schimbă la faţă Hristos, mântuind pe toţi! (…lung)

Trisaghionul (Cântarea întreit-sfântă)

PREOTUL: Domnului să ne rugăm!


STRANA: Doamne, miluieşte!


PREOTUL: Că sfânt eşti Dumnezeul nostru şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!


STRANA: Amin! Sfinte Dumnezeule, Sfinte tare, Sfinte fără de moarte, miluieşte-ne pe noi! (de trei ori)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Sfinte fără de moarte, miluieşte-ne pe noi!


Sfinte Dumnezeule, Sfinte tare, Sfinte fără de moarte, miluieşte-ne pe noi!
Citirea Apostolului

PREOTUL: Să luăm aminte! Pace tuturor!


CÂNTĂREȚUL: Şi duhului tău! După care, cu faţa la Altar citește Prochimenul.

PREOTUL: Înţelepciune!


CÂNTĂREȚUL: Din..., citire.


PREOTUL: Să luăm aminte!


CÂNTĂREȚUL, cu faţa la Altar, citeşte Apostolul: 1. al Sfântului Cuvios Ioan Iacob, Evrei 11, 9-10, 13-16; 12, 22-24; 2. de rând - miercuri, în săptămâna a 10-a după Rusalii; 3. de rând, joi în săptămâna a 10-a după Rusalii.

PREOTUL: Pace ţie, cititorule!


CÂNTĂREȚUL: Şi duhului tău! Aliluia! Aliluia! Aliluia!

Citirea Sfintei Evanghelii

PREOTUL: Înţelepciune! Drepţi! Să ascultăm Sfânta Evanghelie! Pace tuturor!


STRANA: Şi duhului tău.


PREOTUL: Din Sfânta Evanghelie de la ..., citire.


STRANA: Slavă Ţie, Doamne, slavă Ţie!

PREOTUL: Să luăm aminte! Şi, dintre Sfintele Uşi, citeşte Sfânta Evanghelie: 1. a Sfântului Cuvios Ioan Iacob, Luca 6, 17-23; 2. de rând – miercuri, în săptămâna a 10-a după Rusalii; 3. de rând - joi, în săptămâna a 10-a după Rusalii.

STRANA: Slavă Ţie, Doamne, slavă Ţie!

Ectenia întreită (a cererii stăruitoare)

PREOTUL: Să zicem toţi, din tot sufletul şi din tot cugetul nostru să zicem!


STRANA: Doamne, miluieşte!

PREOTUL: Doamne, Atotstăpânitorule, Dumnezeul părinţilor noştri, rugămu-ne Ţie, auzi-ne şi ne miluieşte!


STRANA: Doamne, miluieşte!

PREOTUL: Miluieşte-ne pe noi, Dumnezeule, după mare mila Ta,  rugămu-ne Ţie, auzi-ne şi ne miluieşte!


STRANA răspunde după fiecare cerere: Doamne, miluiește! (de trei ori)

PREOTUL: Încă ne rugăm pentru Preasfinţitul Părintele nostru (Numele), episcopul (denumirea eparhiei), pentru sănătatea şi mântuirea lui.

Încă ne rugăm pentru binecredinciosul popor român de pretutindeni, pentru conducătorii țării noastre, pentru mai-marii orașelor și ai satelor și pentru iubitoarea de Hristos oaste, pentru sănătatea şi mântuirea lor.


Încă ne rugăm pentru fraţii noştri: preoţi, ieromonahi, ierodiaconi, diaconi, monahi şi monahii şi pentru toţi cei întru Hristos fraţi ai noştri.


Încă ne rugăm pentru fericiţii şi pururea pomeniţii ctitori ai acestei sfinte biserici (mănăstiri) şi pentru toţi cei mai înainte adormiţi părinţi şi fraţi ai noştri dreptslăvitori creştini, care odihnesc aici şi pretutindeni.

Încă ne rugăm pentru mila, viaţa, pacea, sănătatea, mântuirea, cercetarea, lăsarea şi iertarea păcatelor robilor lui Dumnezeu enoriaşi (închinători), ctitori şi binefăcători ai acestui sfânt locaş.


(Aici se pot pune cereri pentru diferite trebuinţe, care sunt tipărite la sfârşitul Liturghierului)

Încă ne rugăm pentru cei ce aduc daruri şi fac bine în sfânta şi întru tot cinstită biserica aceasta, pentru cei ce se ostenesc, pentru cei ce cântă şi pentru poporul ce stă înainte şi aşteaptă de la Tine mare şi bogată milă.


STRANA: Doamne, miluieşte! (de trei ori)

PREOTUL: Că milostiv şi iubitor de oameni Dumnezeu eşti şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!


STRANA: Amin!
Ectenia pentru cei adormiţi

PREOTUL: Miluieşte-ne pe noi, Dumnezeule, după mare mila Ta, rugămu-ne Ţie, auzi-ne şi ne miluieşte!

STRANA: Doamne, miluieşte! (funebru, de trei ori)

PREOTUL: Încă ne rugăm pentru odihna sufletelor adormiţilor robilor lui Dumnezeu († Numele), şi pentru ca să li se ierte lor toată greşeala cea de voie şi cea fără de voie!

STRANA: Doamne, miluieşte! (funebru, de trei ori)

PREOTUL: Ca Domnul Dumnezeu să aşeze sufletele lor unde drepţii se odihnesc!

STRANA: Doamne, miluieşte! (funebru, de trei ori)

PREOTUL: Mila lui Dumnezeu, Împărăţia cerului şi iertarea păcatelor lor, de la Hristos, Împăratul cel fără de moarte şi Dumnezeul nostru, să cerem!

STRANA: Dă, Doamne! 


PREOTUL: Domnului să ne rugăm!

STRANA: Doamne, miluieşte! (funebru)

PREOTUL: Dumnezeul duhurilor şi a tot trupul, Care ai călcat moartea şi pe diavol l-ai surpat şi ai dăruit viaţă lumii Tale, Însuţi Doamne, odihneşte sufletele adormiţilor robilor Tăi († Numele), în loc luminat, în loc cu verdeaţă, în loc de odihnă, de unde au fugit toată durerea, întristarea şi suspinul! Şi orice greşeală au săvârşit ei cu cuvântul, cu lucrul, sau cu gândul, ca un Dumnezeu bun şi iubitor de oameni, iartă-le lor! Că nu este om, care să fie viu şi să nu greşească; numai Tu singur eşti fără de păcat; dreptatea Ta este dreptate în veac şi cuvântul Tău este adevărul.


Că Tu eşti învierea şi viaţa şi odihna adormiţilor robilor Tăi († Numele), Hristoase, Dumnezeul nostru, şi Ţie slavă înălţăm, împreună şi Celui fără de început al Tău Părinte şi Preasfântului şi bunului şi de viaţă făcătorului Tău Duh, acum şi pururea şi în vecii vecilor!

STRANA: Amin!

PREOTUL: Întru fericită adormire, veşnică odihnă dă, Doamne, sufletelor adormiţilor robilor Tăi, care s-au pomenit, şi le fă lor veşnică pomenire!

STRANA: Veşnică pomenire, veşnică pomenire, veşnica lor pomenire!
Ectenia pentru cei chemaţi (Catehumeni)

PREOTUL: Rugaţi-vă, cei chemaţi, Domnului!

STRANA răspunde după fiecare cerere: Doamne, miluieşte!

PREOTUL: Cei credincioşi, pentru cei chemaţi să ne rugăm, ca Domnul să-i miluiască pe dânşii!

Să-i înveţe pe dânşii cuvântul adevărului!


Să le descopere lor Evanghelia dreptăţii!


Să-i unească pe dânşii cu Sfânta Sa sobornicescă şi apostolească Biserică!

Mântuieşte, miluieşte, apără şi-i păzeşte pe dânşii, Dumnezeule, cu harul Tău!


STRANA: Doamne, miluieşte!

PREOTUL: Cei chemaţi, capetele voastre Domnului să le plecaţi!


STRANA: Ţie, Doamne!


PREOTUL: Ca şi aceştia împreună cu noi să slăvească preacinstitul şi de mare cuviinţă numele Tău, al Tatălui şi al Fiului şi al Sfântului Duh, acum şi pururea şi în vecii vecilor!


STRANA: Amin!


PREOTUL: Câți sunteți chemați, ieșiți! Cei chemați, ieșiți! Câți sunteți chemați, ieșiți! Ca nimeni din cei chemați să nu rămână. Câți suntem credincioși, iară și iară, cu pace Domnului să ne rugăm!

STRANA: Doamne, miluieşte!


PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!


STRANA: Doamne, miluieşte!


PREOTUL: Înţelepciune! Că Ție se cuvine toată slava, cinstea și închinăciunea, Tatălui și Fiului și Sfântului Duh, acum și pururea și în vecii vecilor!


STRANA: Amin!


PREOTUL: Iară şi iară, cu pace, Domnului să ne rugăm!


STRANA: Doamne, miluieşte!


PREOTUL: Apără, mântuieşte, miluieşte şi ne păzeşte, pe noi, Dumnezeule, cu harul Tău!


STRANA: Doamne, miluieşte!


PREOTUL: Înțelepciune! Ca sub stăpânirea Ta totdeauna fiind păziţi, Ţie slavă să înălţăm, Tatălui şi Fiului şi Sfântului Duh, acum şi pururea şi în vecii vecilor!


STRANA: Amin!

Şi cântă: Cântarea heruvimică

Noi, care pe Heruvimi cu taină închipuim, și făcătoarei de viaţă Treimi întreit-sfântă cântare aducem; toată grija cea lumească, acum, să o lepădăm!...

Altă variantă
Noi, care pe Heruvimi,

cu taină închipuim, cu taină închipuim,

şi Făcătoarei de viață,

de viață Treimi, de viață Treimi,

cântarea cea întreit sfântă,

sfântă cântare-Ți aducem, sfântă cântare-Ți aducem!

Toată grija cea lumească,

de la noi s-o lepădăm, de la noi s-o lepădăm!

Toată grija cea lumească,

de la noi s-o lepădăm, de la noi s-o lepădăm!...

Vohodul mare (Ieşirea cu Cinstitele Daruri)

PREOTUL: Pe Preasfinţitul Părintele nostru (Numele), episcopul (denumirea eparhiei), să-l pomenească Domnul Dumnezeu întru Împărăţia Sa!


STRANA răspunde după fiecare cerere: Amin!

PREOTUL: Pe binecredinciosul popor român de pretutindeni, pe conducătorii țării noastre, pe mai marii orașelor și ai satelor şi pe iubitoarea de Hristos oaste, să-i pomenească Domnul Dumnezeu întru Împărăţia Sa!

Pe fraţii noştri preoţi, ieromonahi, ierodiaconi, diaconi, monahi şi monahii şi pe tot clerul bisericesc și cinul monahal, să-i pomenească Domnul Dumnezeu întru Împărăţia Sa!

Pe adormiţii întru fericire patriarhi ai Bisericii Ortodoxe Române: Miron, Nicodim, Justinian, Iustin şi Teoctist, să-i pomenească Domnul Dumnezeu întru Împărăţia Sa!

Pe fericiţii şi pururea pomeniţii ctitori ai acestui sfânt locaş şi pe alţi ctitori, miluitori şi binefăcători, să-i pomenească Domnul Dumnezeu întru împărăţia Sa!

Pe fericiții întru adormire eroi, ostaşi și luptători români, din toate timpurile și din toate locurile,  care s-au jertfit pe câmpurile de luptă, în lagăre și în închisori pentru apărarea patriei şi a credinței ortodoxe strămoșești, pentru întregirea neamului, pentru libertatea și demnitatea poporului român, să-i pomenească Domnul Dumnezeu întru Împărăţia Sa!

Pe cei ce au adus aceste Cinstite Daruri şi pe cei pentru care s-au adus, vii şi adormiți în Domnul, să-i pomenască Domnul Dumnezeu întru Împărăţia Sa!  


Pe toţi cei adormiţi din neamurile noastre, strămoşi, moşi, părinţi, fraţi, surori, fii şi fiice, soți și soții şi pe toţi cei dintr-o rudenie cu noi, pe fiecare după numele său, să-i pomenească Domnul Dumnezeu întru Împărăţia Sa!


Şi pe voi, pe toţi, dreptslăvitorilor creştini, să vă pomenească Domnul Dumnezeu întru Împărăţia Sa, totdeauna, acum şi pururea şi în vecii vecilor!


STRANA: Amin! Şi cântă partea a doua a Heruvicului:
...Ca pe Împăratul tuturor să-L primim, pe Cel în chip nevăzut înconjurat de cetele îngereşti. Aliluia! Aliluia! Aliluia!

O variantă corală

...Ca pe Împăratul tuturor să-L primim, pe Împăratul, Împăratul tuturor să-L primim, pe Cel nevăzut înconjurat de cetele îngereşti. Aliluia! Aliluia! Aliluia!

Ectenia punerii înainte

PREOTUL: Să plinim rugăciunea noastră Domnului!


STRANA răspunde după fiecare cerere: Doamne, miluieşte! 


PREOTUL: Pentru Cinstitele Daruri ce sunt puse înainte, Domnului să ne rugăm!


Pentru sfântă biserica aceasta şi pentru cei ce cu credinţă, cu evlavie şi cu frică de Dumnezeu intră într-însa, Domnului să ne rugăm!


Pentru ca să fim izbăviţi noi de tot necazul, mânia, primejdia şi nevoia, Domnului să ne rugăm!


Apără, mântuieşte, miluieşte şi ne păzeşte pe noi, Dumnezeule, cu harul Tău!


STRANA: Doamne, miluieşte!

Ectenia cererilor

PREOTUL: Ziua toată desăvârşită, sfântă, în pace şi fără de păcat, de la Domnul să cerem!


STRANA răspunde după fiecare cerere: Dă, Doamne!


PREOTUL: Înger de pace, credincios îndreptător, păzitor al sufletelor şi al trupurilor noastre, de la Domnul să cerem!


Milă şi iertare de păcatele şi de greşelile noastre, de la Domnul să cerem!


Cele bune şi de folos sufletelor noastre şi pace lumii, de la Domnul să cerem!

Cealaltă vreme a vieţii noastre, în pace şi întru pocăinţă a o săvârşi, de la Domnul să cerem!

Sfârşit creştinesc vieţii noastre, fără durere, neînfruntat, în pace şi răspuns bun la înfricoşătoarea judecată a lui Hristos, să cerem!


STRANA: Dă, Doamne!


PREOTUL: Pe Preasfânta, curata, preabinecuvântata, slăvita stăpâna noastră, de Dumnezeu Născătoarea şi pururea Fecioara Maria, cu toţi sfinţii să o pomenim!


STRANA: Preasfântă Născătoare de Dumnezeu, miluieşte-ne pe noi!

PREOTUL: Pe noi înşine şi unii pe alţii şi toată viaţa noastră lui Hristos Dumnezeu să o dăm!


STRANA: Ţie, Doamne!

PREOTUL: Cu îndurările Unuia-Născut Fiului Tău, cu Care eşti binecuvântat, împreună cu Preasfântul şi bunul şi de viaţă făcătorul Tău Duh, acum şi pururea şi în vecii vecilor!


STRANA: Amin!

PREOTUL: Pace tuturor!


STRANA: Şi duhului tău!

PREOTUL: Să ne iubim unii pe alţii, ca într-un gând să mărturisim!


STRANA: Pe Tatăl, pe Fiul şi pe Sfântul Duh, Treimea cea de o fiinţă şi nedespărţită.

PREOTUL: Uşile, uşile! Cu înţelepciune, să luăm aminte!

CÂNTĂREŢUL (şi toţi cei prezenţi) rosteşte:

Simbolul credinţei

Cred întru unul Dumnezeu, Tatăl atotţiitorul, Făcătorul cerului şi al pământului, al tuturor celor văzute şi nevăzute.


Şi întru unul Domn Iisus Hristos, Fiul lui Dumnezeu, Unul-Născut, Care din Tatăl S-a născut, mai înainte de toţi vecii: Lumină din Lumină, Dumnezeu adevărat din Dumnezeu adevărat, născut, nu făcut, Cel de o fiinţă cu Tatăl, prin Care toate s-au făcut;


Care pentru noi, oamenii şi pentru a noastră mântuire, S-a pogorât din ceruri şi S-a întrupat de la Duhul Sfânt şi din Fecioara Maria şi S-a făcut om;


Şi S-a răstignit pentru noi în zilele lui Ponţiu Pilat şi a pătimit şi S-a îngropat;


Şi a înviat a treia zi, după Scripturi;


Şi S-a înălţat la ceruri şi şade de-a dreapta Tatălui;


Şi iarăşi va să vină cu slavă, să judece viii şi morţii, a Cărui Împărăţie nu va avea sfârşit.


Şi întru Duhul Sfânt, Domnul de viaţă Făcătorul, Care din Tatăl purcede, Cel ce, împreună cu Tatăl şi cu Fiul, este închinat şi slăvit, Care a grăit prin proroci.


Întru una, sfântă, sobornicească şi apostolească Biserică;


Mărturisesc un botez spre iertarea păcatelor;


Aştept învierea morţilor;


Şi viaţa veacului ce va să fie. Amin!

Răspunsurile mari

PREOTUL: Să stăm bine! Să stăm cu frică! Să luăm aminte! Sfânta Jertfă în pace a o aduce.


STRANA: Mila păcii, jertfa laudei.

PREOTUL: Harul Domnului nostru Iisus Hristos şi dragostea lui Dumnezeu Tatăl şi împărtăşirea Sfântului Duh să fie cu voi cu toţi!


STRANA: Şi cu duhul tău!

PREOTUL: Sus să avem inimile!


STRANA: Avem către Domnul!

PREOTUL: Să mulţumim Domnului!


STRANA: Cu vrednicie şi cu dreptate este a ne închina Tatălui şi Fiului şi Sfântului Duh, Treimea Cea de o fiinţă şi nedespărţită.

PREOTUL: Cântarea de biruinţă, cântând, strigând, glas înălţând şi grăind:


STRANA: Sfânt, Sfânt, Sfânt e Domnul Savaot! Plin este cerul, şi pământul, de slava Ta. Osana întru cei de sus! Bine este cuvântat Cel ce vine întru numele Domnului! Osana întru cei de sus!

PREOTUL: Luaţi, mâncaţi, acesta este Trupul Meu, care se frânge pentru voi spre iertarea păcatelor!


STRANA: Amin! (lung)

PREOTUL: Beţi dintru acesta toţi, acesta este Sângele Meu, al Legii celei noi, Care pentru voi şi pentru mulţi se varsă spre iertarea păcatelor!


STRANA: Amin! (lung)

PREOTUL: Ale Tale dintru ale Tale, Ţie Îţi aducem de toate şi pentru toate.


STRANA: Pe Tine Te lăudăm, pe Tine bine Te cuvântăm, Ţie Îţi mulţumim, Doamne, şi ne rugăm Ţie, Dumnezeul nostru.


PREOTUL: Mai ales pentru Preasfânta, curata, prea binecuvântata, slăvita Stăpâna noastră, de Dumnezeu Născătoarea şi pururea Fecioara Maria.
STRANA cântă: Axionul – glasul 1

Cuvine-se cu adevărat să te fericim, Născătoare de Dumnezeu, cea pururea fericită şi preanevinovată şi Maica Dumnezeului nostru. Ceea ce eşti mai cinstită decât Heruvimii şi mai slăvită fără de asemănare decât Serafimii, care fără stricăciune, pe Dumnezeu-Cuvântul ai născut, pe tine, cea cu adevărat Născătoare de Dumnezeu, te mărim!
Ectenia mică şi rugăciunea „Tatăl nostru...“
PREOTUL: Întâi pomeneşte, Doamne, pe Preasfinţitul Părintele nostru (Numele), episcopul (denumirea eparhiei), pe care îl dăruieşte sfintelor Tale biserici în pace, întreg, cinstit, sănătos, îndelungat în zile, drept învăţând cuvântul adevărului Tău!


STRANA: Pe toţi şi pe toate!


PREOTUL: Şi ne dă nouă, cu o gură şi o inimă, a slăvi şi a cânta preacinstitul şi de mare cuviinţă numele Tău, al Tatălui şi al Fiului şi al Sfântului Duh, acum şi pururea şi în vecii vecilor!


STRANA: Amin!

PREOTUL: Şi să fie milele marelui Dumnezeu şi Mântuitorului nostru Iisus Hristos cu voi cu toţi!


STRANA: Şi cu duhul tău!

PREOTUL: Pe toţi Sfinţii pomenindu-i, iară şi iară, cu pace, Domnului să ne rugăm!


STRANA răspunde după fiecare cerere: Doamne, miluieşte!

PREOTUL: Pentru Cinstitele Daruri ce s-au adus şi s-au sfinţit, Domnului să ne rugăm!

Ca Iubitorul de oameni, Dumnezeul nostru, Cel ce le-a primit pe ele în sfântul, cel mai presus de ceruri şi duhovicescul Său jertfelnic întru miros de bună mireasmă duhovnicească, să ne trimită nouă dumnezeiescul har şi darul Sfântului Duh, să ne rugăm!


Pentru ca să fim izbăviţi noi de tot necazul, mânia, primejdia şi nevoia, Domnului să ne rugăm!

Apără, mântuieşte, miluieşte şi ne păzeşte pe noi, Dumnezeule, cu harul Tău!


STRANA: Doamne, miluieşte!

PREOTUL: Ziua toată desăvârşită, sfântă, în pace şi fără de păcat, de la Domnul să cerem!


STRANA răspunde după fiecare cerere: Dă, Doamne!

PREOTUL: Înger de pace, credincios îndreptător (călăuzitor), păzitor al sufletelor şi al trupurilor noastre, de la Domnul să cerem!


Milă şi iertare de păcatele şi de greşelile noastre, de la Domnul să cerem!


Cele bune şi de folos sufletelor noastre şi pace lumii, de la Domnul să cerem!

Cealaltă vreme a vieţii noastre în pace şi întru pocăinţă a o săvârşi, de la Domnul să cerem!

Sfârşit creştinesc vieţii noastre, fără durere, neînfruntat, în pace şi răspuns bun la înfricoşătoarea judecată a lui Hristos, să cerem!


STRANA: Dă, Doamne!


PREOTUL: Unitatea credinţei şi împărtăşirea Sfântului Duh cerând, pe noi înşine şi unii pe alţii şi toată viaţa noastră lui Hristos Dumnezeu să o dăm!


STRANA: Ţie, Doamne!


PREOTUL: Şi ne învredniceşte pe noi, Stăpâne, cu îndrăznire, fără de osândă, să cutezăm a Te chema pe Tine, Dumnezeu-Tatăl Cel ceresc, şi a zice:


STRANA: Tatăl nostru, Care eşti în ceruri, sfinţească-se numele Tău! Vie Împărăţia Ta! Facă-se voia Ta, precum în cer, aşa şi pe pământ! Pâinea noastră cea spre ființă dă-ne-o nouă astăzi, şi ne iartă nouă greşelile noastre, precum şi noi iertăm greşiţilor noştri, şi nu ne duce pe noi în ispită, ci ne izbăveşte de cel viclean!


PREOTUL: Că a Ta este Împărăţia, şi puterea, şi slava, a Tatălui şi a Fiului şi a Sfântului Duh, acum şi pururea şi în vecii vecilor!


STRANA: Amin!


PREOTUL: Pace tuturor!


STRANA: Şi duhului tău!

PREOTUL: Capetele noastre, Domnului să le plecăm!


STRANA: Ţie, Doamne!

PREOTUL: Cu harul şi cu îndurările şi cu iubirea de oameni ale Unuia-Născut Fiului Tău, cu Care eşti binecuvântat, împreună cu Preasfântul şi bunul şi de viaţă făcătorul Tău Duh, acum şi pururea şi în vecii vecilor!


STRANA: Amin! (...mai lung)

PREOTUL: Să luăm aminte! Sfintele, sfinţilor!


STRANA: Unul Sfânt, unul Domn, Iisus Hristos, întru slava lui Dumnezeu-Tatăl. Amin!
Apoi cântă: Chinonicul
Întru pomenire veşnică va fi dreptul; de auzul rău nu se va teme. Aliluia!
apoi, dacă se obişnuieşte, una, sau două pricesne, la alegere.
Împărtăşirea şi mulţumirea
PREOTUL, cu Sfântul Potir, dintre Ușile Împărătești, zice: Cu frică de Dumnezeu, cu credinţă şi cu dragoste să vă apropiaţi!

STRANA: Binecuvântat este Cel ce vine întru numele Domnului! Dumnezeu este Domnul şi s-a arătat nouă. (Psalmul 117, 26-27)

PREOTUL rostește rugăciunea: Cred, Doamne, şi mărturisesc că Tu eşti cu adevărat Hristos, Fiul lui Dumnezeu Cel viu, Care ai venit în lume să mântuieşti pe cei păcătoşi, dintre care cel dintâi sunt eu.


De asemenea, cred că acesta este însuşi Preacuratul Tău Trup şi acesta este însuşi Scumpul Tău Sânge.
Deci, mă rog Ţie: Miluieşte-mă şi-mi iartă păcatele mele cele de voie şi cele fără de voie, cele săvârșite cu cuvântul, cu fapta sau cu gândul, cele cu ştiinţă şi cu neştiinţă!
Şi mă învredniceşte, fără de osândă, să mă împărtăşesc cu Preacuratele Tale Taine, spre iertarea păcatelor şi spre viaţa de veci, amin!


Cinei Tale celei de taină astăzi, Fiul lui Dumnezeu,  părtaş mă primeşte, că nu voi spune vrăjmaşilor Tăi Taina Ta, nici sărutare Îţi voi da ca Iuda, ci, ca tâlharul, mărturisindu-mă, strig Ţie: Pomeneşte-mă, Doamne, întru împărăţia Ta!


Nu spre judecată sau spre osândă să-mi fie mie împărtăşirea cu Sfintele Tale Taine, Doamne, ci spre tămăduirea sufletului şi a trupului, amin!

Se împărtăşeşte robul lui Dumnezeu (Numele) cu Cinstitul Trup şi Sfântul Sânge al Domnului şi Dumnezeului şi Mântuitorului nostru Iisus Hristos, spre iertarea păcatelor și spre viaţa de veci, amin! 


În acest timp STRANA cântă: Trupul lui Hristos primiţi şi din izvorul cel fără de moarte gustaţi! Aliluia! Aliluia! Aliluia!,


PREOTUL: Mântuieşte, Dumnezeule, poporul Tău şi binecuvintează moştenirea Ta! (Psalmul 27, 12)

STRANA: Am văzut Lumina cea adevărată, am primit Duhul cel ceresc; am aflat credinţa cea adevărată, nedespărţitei Treimi închinându-ne, că Aceasta ne-a mântuit pe noi.


PREOTUL: Totdeauna, acum şi pururea şi în vecii vecilor! 


STRANA: Amin! Să se umple gurile noastre de lauda Ta, Doamne, ca să lăudăm slava Ta! Că ne-ai învrednicit pe noi a ne împărtăşi cu Sfintele, cele fără de moarte, preacinstitele şi de viaţă făcătoarele Tale Taine. Întăreşte-ne pe noi întru sfinţenia Ta! Toată ziua să ne învăţăm dreptatea Ta! Aliluia! Aliluia! Aliluia!


PREOTUL: Drepţi! Primind dumnezeieştile, sfintele, preacuratele, nemuritoarele, cereştile şi de viaţă făcătoarele, înfricoşătoarele lui Hristos Taine, cu vrednicie să mulţumim Domnului!

STRANA: Doamne, miluieşte!


PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!


STRANA: Doamne, miluieşte!

PREOTUL: Ziua toată desăvârşită, sfântă, în pace şi fără de păcat cerând, pe noi înşine şi unii pe alţii şi toată viaţa noastră lui Hristos Dumnezeu, să o dăm!


STRANA: Ţie, Doamne!

PREOTUL: Că Tu eşti sfinţirea noastră şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!


STRANA: Amin!

PREOTUL: Cu pace să ieşim!


STRANA: Întru numele Domnului!

PREOTUL: Domnului să ne rugăm!


STRANA: Doamne, miluieşte!

Rugăciunea Amvonului

PREOTUL: Cel ce binecuvintezi pe cei ce Te binecuvintează, Doamne, şi sfinţeşti pe cei ce nădăjduiesc întru Tine, mântuieşte poporul Tău şi binecuvintează moştenirea Ta!
Plinătatea Bisericii Tale o păzeşte! Sfinţeşte-i pe cei ce iubesc frumusețea casei Tale! Tu, pe aceştia îi răsplătește, preamărindu-i cu dumnezeiasca Ta putere şi nu ne părăsi pe noi, cei ce nădăjduim întru Tine!
Pace lumii Tale dăruieşte, Bisericilor Tale, preoţilor, conducătorilor țării noastre și întregului Tău popor!
Că toată darea cea bună, şi tot darul desăvârşit, de sus este, pogorându-se de la Tine, Părintele luminilor, şi Ţie slavă şi mulţumire şi închinăciune înălţăm, Tatălui şi Fiului şi Sfântului Duh, acum şi pururea şi în vecii vecilor!

STRANA: Amin! Fie numele Domnului binecuvântat, de acum și până în veac! (de trei ori)
PREOTUL: Domnului să ne rugăm!

STRANA: Doamne, miluieşte!

PREOTUL: Binecuvântarea Domnului să fie peste voi, cu al Său har şi cu a Sa iubire de oameni, totdeauna, acum şi pururea şi în vecii vecilor!


STRANA: Amin!

PREOTUL: Slavă Ţie, Hristoase Dumnezeule, nădejdea noastră, slavă Ţie!


STRANA: Slavă Tatălui şi Fiului şi Sfântului Duh! Şi acum şi pururea şi în vecii vecilor, amin! Doamne, miluieşte! (de trei ori) Părinte, binecuvintează!
PREOTUL: Hristos, Adevăratul Dumnezeul nostru, pentru rugăciunile Preacuratei Maicii Sale, ale Sfinţilor, slăviţilor şi întrutot lăudaţilor Apostoli, cu puterea cinstitei şi de viaţă făcătoarei Cruci, pentru rugăciunile Sfântului (Numele Sfântului al cărui hram îl poartă biserica), ocrotitorul nostru, ale celui între Sfinţi Părintelui nostru Ioan Gură de Aur, arhiepiscopul Constantinopolului, a cărui Dumnezeiască Liturghie am săvârșit, ale Sfântului Cuvios Ioan Iacob de la Neamţ, ale Sfântului Mucenic Evsignie, ale Sfintei Nona, mama Sfântului Ierarh Grigorie Teologul, ale Sfântului Ierarh Fabian, episcopul Romei și ale celor împreună cu dânşii, a căror pomenire o săvârşim, ale Sfinților şi Drepților dumnezeiești Părinți Ioachim și Ana și pentru ale tuturor Sfinților, să ne miluiască și să ne mântuiască pe noi, ca un bun și de oameni iubitor!
STRANA: Amin!

PREOTUL: Pentru rugăciunile Sfinților Părinților noștri, Doamne Iisuse Hristoase, Dumnezeul nostru, miluiește-ne și ne mântuiește pe noi, ca un bun şi de oameni iubitor! 

STRANA: Amin! (lung și melodios)

PREOTUL rosteşte cuvântul de învăţătură.

